NEUSPEŠNE IMPLANTACIJE KOJE SE PONAVLJAJU RETKE SU PRI TRANSFERU EUPLOIDNIH EMBRIONA - Šansa za roditeljstvo\nVelika retrospektivna studija transfera više od 4000 euploidnih embriona otkriva vrlo visoke stope implantacije nakon svakog od tri uzastopna FET-a (frozen embryo transfer). Istraživači smatraju da je uzrok neuspešnih implantacija koje se ponavljaju verovatno embrionalni, a ne endometrijski, te da se svaki rizik može umanjiti prenošenjem euploidnih embriona.\nStudija je donela zaključak da su neuspešne implantacije koje se ponavljaju „retko“ stanje, jer samo 5% pacijenata sa euploidnim embrionima ne može postići trudnoću nakon tri uzastopna transfera. Rezultati, pišu autori, postavljaju pitanje:\nDa li postoji „nepokorna“ grupa pacijenata koja nije u stanju da održi implantaciju ili zaista postoji zagonetni faktor endometrijuma koji zahteva specifičnu procenu i lečenje?\nStudija, koja je obuhvatila rezultate svih pacijenata koji su imali do tri uzastopna transfera embriona koji su genetski ispitani između 2012. i 2018. godine, otkrila je kumulativnu stopu implantacije od 95,2% (i samo nešto nižu stopu živorođene dece), sugerišući da je „patologija svojstvena endometrijumu retka“. Stope implantacije tokom tri ciklusa prenosa iznosile su 69,9% u prvom, 59,8% u drugom i 60,3% u trećem, što ukazuje da “neuspešna implantacija nakon FE-SET-a ne ukazuje na žene sa očiglednim poremećajem receptivnosti”.\nAutori primećuju da trenutno ne postoji univerzalno prihvaćena definicija neuspešnih implantacija koje se ponavljaju. Definicije su bile različite i „generalno se zasnivale na broju neuspešnih ciklusa vantelesne oplodnje, broju prenetih embriona ili kombinaciji oba faktora”. Izveštaj ESHRE takođe iznosi prevalencu neuspešnih implantacija koje se ponavljaju od oko 10%, kod dve trećine ispitanika usled „faktora životnog stila“.\nJedna uobičajeno primenjivana definicija opisuje nemogućnost postizanja trudnoće nakon prenosa najmanje deset embriona, ali u to vreme, kažu autori F&S studije, bilo je verovatno da su mnogi takvi slučajevi imali neotkrivene hromozomski abnormalne embrione.\nStoga je za ovu studiju bilo presudno da je svih 4000+ ispitanika imalo ne samo anatomski normalnu matericu (ultrazvukom ili histeroskopijom viđeno) već i hromozomski normalne blastociste (nakon PGT-A) za vitrifikaciju i prenos. Oni koji nisu uspeli da zatrudne ni u jednom od tri studijska ciklusa, koristili su ili preostale blastociste za naknadni prenos ili su imali dalji tretman.\nDakle, uklanjanjem hromozomskih embrionalnih faktora, kao i na osnovu konzistentnih stopa implantacije u svakom od tri ciklusa u ovoj studiji i visoke kumulativne stope, autori su zaključili da materica nije faktor u objašnjavanju ponavljajućih neuspeha implantacije – što dovodi u pitanje čak i ispitivanje receptivnosti endometrijuma.\nImunološki faktori, trombofilije (uključujući sindrom antifosfolipidnih antitela) i nesklad u prozoru za implantaciju, bili su predloženi kao objašnjenja za oštećenu receptivnost endometrijuma (i razloge za pomoćno lečenje). Ali sada, kad se vidi rezultat studije koji podrazumeva samo „retko“ učešće bilo koje patologije endometrijuma, takvi testovi deluju suvišno.\nI, ako se na osnovu ovog zaključka ode korak dalje, u rutinskim uzorcima embriona koji nisu prošli PGT-A, sumnja se da je „neuspešna implantacija primećena nakon transfera neispitanih embriona verovatno posledica embrionalnog faktora“. Stoga, „rezultati osporavaju valjanost ponekad skupih endometrijskih ispitivanja i pratećih terapija koje su široko primenjene za dijagnostikovanje i lečenje neuspešnih implantacija endometrijskog porekla koje se ponavljaju“.\nTakođe, u obzir je uzet i broj onih koji su odustali od tretmana i statistička obrada onih koji su odustali ili nisu imali na raspolaganju „do tri“ euploidne blastociste. Kako se broj neuspeha u implantaciji – iako nizak – i dalje može objasniti, ako ne hromozomskim faktorima?\nAutori studije daju na važnosti svojim rezultatima opisujući ih kao „najveću prijavljenu seriju sekvencijalnih FE-SET-ova“, a samim tim i pouzdan izazov čak i za „postojanje neuspešnih implantacija zbog endometrijskih faktora “. Ali, ipak ne treba smetnuti sa uma da je u studiji još uvek bilo 5% pacijenata čiji euploidni embrioni nisu uspeli da se implantiraju nakon tri FET-a, a studije će i dalje morati da istraže da li su ovde odgovorne patologije endometrijuma.\nNEUSPEŠNE IMPLANTACIJE KOJE SE PONAVLJAJU RETKE SU PRI TRANSFERU EUPLOIDNIH EMBRIONA was last modified: January 17th, 2022 by Vesna Kojovic


Prijavljeni da od podizvođača radova na objektu “Sarajevo Tower” uzimaju novac kako bi nesmetano radili\nAkcija bila na Ilidži\nPripadnici Federalne uprave policije (FUP) jučer su na području općine Ilidža uhapsili dvije osobe zbog sumnje na reketiranje i primanje dara.\nPrema nezvaničnim informacijama, uhapšeni su generalni direktor firme “Panamera” i “Smart Invest” Elvedin Mahmutović i zaposlenik u odjelu prodaje nekretnina “Sarajevo Towera” Sedin Halilagić.\nPolicijska akcija kodnog naziva “Tower” obavljena je prema naredbi Tužilaštva Kantona Sarajevo i Općinskog suda u Sarajevu. Pripadnici Federalne uprave policije pretresli su i stambeno-poslovni objekt “Panamera” na Ilidži, odakle su izuzeli određenu dokumentaciju.\nKako je rečeno, kod uhapšenih osoba je prilikom pretresa pronađeno i oduzeto 60.000 KM, a riječ je o novcu koji je korišten prilikom izvršenja krivičnog djela.\nIz izvora bliskih istrazi saznajemo da su Mahmutović i Halilagić uhapšeni sa 60.000 KM označenih novčanica, koje su im vlasnici pojedinih građevinskih firmi predali prema ranijem dogovoru sa pripadnicima FUP-a i tužiocima.\nSamo su tako, tvrde naši izvori, mogli dokazati da ih ove osobe reketiraju i da, kako je i rečeno iz FUP-a, od podizvođača građevinskih radova na stambeno-poslovnom objektu “Tower” već duže vrijeme traže i primaju novac, darove i druge oblike koristi kako bi im bilo omogućeno nesmetano izvođenje i završetak radova.\nHalilagić i Mahmutović pali su u policijsku klopku, koja je mjesecima pripremana nakon što su vlasnici pojedinih firmi odlučili prijaviti reketiranje.\nFUP Akcija Tower Tužilaštvo KS\nAkcija TOWER: Uhapšene dvije osobe zbog reketiranja i primanja dara, oduzeto 60.000 KM


Hemofarm - Odgovornost - Društvena odgovornost\nU 2018. Hemofarm fondacija obeležila je 25 godina postojanja tokom kojih je realizovala čak 2.000 aktivnosti u ukupnoj vrednosti od 12 miliona evra, u okviru kojih je doniranjem medicinskih aparata i opreme podržala i pomogla brojne ustanove zdravstvenog sistema, kliničko bolničke centre, porodilišta i domove zdravlja, ali i škole i vrtiće, ustanove kulture, sportska udruženja i manifestacije. Pokrenuti su i realizovani brojni društveno značajni infrastrukturni projekti a sprovedeno je na stotine projekata u oblasti obrazovanja, kulture, zaštite životne sredine i sporta sa ciljem unapređenja kvaliteta života svih građana.\nU toku 2018. godine, fondacija je realizovala 86 aktivnosti u vrednosti od oko pola miliona evra.\nNajveći broj aktivnosti, čak 27, realizovan je u okviru programa Svim srcem za zdravlje kroz Programe donacija i sponzorstava usmerenih na institucionalno osnaživanje, dok je u okviru programa Svim srcem za znanje implementirano 19 aktivnosti i Svim srcem za kulturu 3 aktivnosti. Ostvareno je i 173 partnerstva sa ključnim stejkholderima - institucijama sistema, međunarodnom zajednicom, civilnim sektorom, medijima i uglednim pojedincima.\nRealizovane su i donacije u vidu medicinskih aparata i opreme zdravstvenim ustanovama u nerazvijenim opštinama Bosne i Hercegovine. Pomoć u nabavci EKG aparata, defibrilatora, aspiratora i druge medicinske opreme-aparata za poboljšanje uslova rada obezbeđena je za Javnu zdravstvenu ustanovu Dom zdravlja "Sveti Sava" Šekovići, Javnu zdravstvenu ustanovu "Dom zdravlja" Kneževo, Javnu ustanovu Dom zdravlja Donji Vakuf i Zdravstvenu ustanovu Dom zdravlja Ključ.\nI JA SAM DONOR.\n6. jun – Nacionalni dan donora - na inicijativu Hemofarm fondacije i aktivnosti sprovedenih u okviru kampanje o doniranju i transplantaciji organa „Najvažniji poziv u životu“, 2016. godine ustanovljen je Nacionalni dan donora a u julu 2018. je usvojen i Zakon o presađivanju ljudskih organa, što je ujedno i najveći uspeh ove kampanje.\nKampanja za prevenciju povišenog krvnog pritiska „Ne dozvoli da pukne“ pokrenuta je u cilju podizanja zdravstvene kulture i podsticanja ljudi na redovne kontrole krvnog pritiska; u znak sećanja na one koji nisu uspeli da se izbore sa ovom bolešću, Hemofarm fondacija pustila je na početku Trke zadovoljstva u okviru 31. Beogradskog maratona 6.639 crvenih balona u nebo.\nU okviru podrške programu edukacije medicinskih radnika i farmaceuta održano je 127 programa kontinuirane medicinske edukacije koje je pohađalo 11.934 zdravstvenih radnika.\nNastavljen je i godišnji Program stipendija, kojim je kroz različite programe stipendiranja podržano 60 stipendista, uz dodatnu podršku i pomoć deci preminulih radnika; uspešno je realizovan i drugi ciklus Mentorskog programa kao vid dodatne podrške stipendistima, sa ciljem podsticanja ličnog i profesionalnog razvoja i jačanja kapaciteta farmaceutskih i medicinskih radnika i stručnjaka, kao i kreiranje pozitivnog ambijenta za zapošljavanje mladih u Srbiji.


Početna Solutions IT Usluge Industry and Critical Infrastructure\nKritična infrastruktura – u obliku mašina, opreme i materijala u objektima kompanije – zahteva zaštitu i daljinski nadzor koji ne samo da su efektivni, već i uvek isplativi. Te mogućnosti – inteligentne funkcije automatizacije procesa koje pružaju MOBOTIX uređaji – garantuju operativnu bezbednost i optimizovanje radnih procesa, uz zaštitu fizičkih sredstava i podataka od svih vrsta pretnji.\nMOBOTIX sistemi omogućavaju merenje temperature radi lakšeg nadzora mašina na lokacijama, unapređivanja opcija za upravljanje i kontrolu i izbegavanja rizika od značajnih negativnih posledica po poslovanje, robusni su i otporni na vremenske prilike, za pouzdano i bezbedno korišćenje na otvorenom i proizvedeni u Nemačkoj, za garantovano visok kvalitet i pouzdanost.\nMOBOTIX kamere mogu da se koriste na mnoštvo različitih načina u modernoj organizaciji, a poznate su po izvanrednoj pouzdanosti. Kamere pružaju vrhunsku energetsku efikasnost i neverovatnu preciznost: samo jedna kamera može diskretno da pokriva ogromnu oblast, bez mrtvih uglova. MOBOTIX x6 kamere pružaju H.264 i ONVIF kompatibilnost, a uz PoE (Power over Ethernet), imaju maksimalnu potrošnju energije od 8 W.\nPružamo vam podršku u svim fazama procesa, pa garantujemo da ćete dobiti sveobuhvatan koncept bezbednosnih rešenja prilagođen vašoj organizaciji. Započinjemo detaljnim konsultacijama – uključujući pregled i analizu lokacije – pa se posvećujemo specifičnim potrebama vaše kompanije, što obuhvata optimizovanje i unapređivanje kompletne video infrastrukture. Odgovarajuće rešenje za upravljanje projektom uključuje profesionalnu instalaciju, praćenu uslugama daljinskog praćenja radi kontrole IT infrastrukture i mrežnog statusa, kao i održavanje radi garantovanja nesmetanog rada sistema za video bezbednost.\nMOBOTIX uređaji pružaju kompletno samostalno rešenje koje ne zahteva dodatnu infrastrukturu. Ako investirate u ovu vrstu komercijalnog nadzora pomoću kamera, nema potrebe da brinete o odvojenim sistemima za podršku, softveru niti centralnom serveru. Ne samo da će vam uštedeti vreme i energiju koje biste inače potrošili na potragu za odgovarajućim elementima; takođe predstavlja isplativ, finansijski transparentan izbor koji je mnogo pouzdaniji od sistema sa više elemenata. Svi procesi, kao što su upravljanje događajima i alarmima, snimanje i obrada slike, obrađuju se i obavljaju unutar bezbednosne kamere.


Čak 30% muškaraca ima ovaj problem o kome se vrlo retko govori, a treba znati da se prevremena ejakulacija javlja češće i od erektilne disfunkcije. Problem sa preranom ejakulacijom značajno narušava kvalitet života oba seksualna partnera, zbog nemogućnosti održavanja dovoljno duge penetracije da bi se doživeo orgazam, zbog čega se stvara „začarani krug“ neprijatnosti i nezadovoljstva.\nProizvod Longupinn® predstavlja jedinstveno prirodno rešenje u spreju za kontrolu prevremene ejakulacije. Longupinn® sadrži ekstrakt ploda žutog drveta u patentiranoj formulaciji Zanthalene®, eugenol dobijen iz ekstrakta karanfilića, aloju i bisabolol.\nAktivni principi ovog proizvoda deluju kao prirodni lokalni anestetici, desenzitizeri i lubrikanti. Primenom proizvoda 10 minuta pre seksualnog odnosa smanjuje se trenje koje penis prima tokom seksualne penetracije, omogućava se odlaganje vrhunca i produženje užitka uz prijatan osećaj lubrikacije što pozitivno utiče na poboljšanje kvaliteta seksualnog odnosa oba partnera.\nse primenjuje po potrebi, ali može se koristiti i svakodnevno u dužem vremenskom periodu ukoliko za to postoji potreba jer je bezbedan, jednostavna je primena, ne zahteva ispiranje nakon odnosa i može se koristiti uz sva sredstva kontracepcije.\nPreporučuje se osobama koje imaju problem sa prevremenom ejakulacijom kao samostalna ili dopunska terapija, kao i osobama koje imaju potrebu da odlože refleks ejakulacije u svrhu produženja zadovoljstva.


Da li postoje smetnje na vezi Beograd-Brisel povodom nove metodologije proširenja? - European Western Balkans\nPoseta komesara za proširenje Olivera Varheljija Srbiji; Foto: Evropska unija\nBEOGRAD / BRISEL – U razgovoru za Tanjug 1. jula, ministarka za evropske integracije Jadranka Joksimović ponovila je da je postavila pitanje partnerima iz EU kako će se nova metodologija odnositi na pregovarački proces Srbije. Joksimović je još u maju rekla da i dalje nije dobila jasan odgovor na ovo pitanje – međutim, iz Evropske komisije kažu za naš portal da razumeju da Srbija još nije donela odluku i da su spremni na dalji razgovor sa vlastima.\nNovu metodologiju proširenja EU Evropska komisija predložila je 5. februara, dok su je države članice EU podržale 26. marta. Metodologija je doneta povodom predstojećih pregovora sa Albanijom i Severnom Makedonijom, dok je državama koje već pregovaraju, Crnoj Gori i Srbiji, ostavljen izbor da je prihvate.\nI dok je Crna Gora u martu najavila da će prihvatiti novu metodologiju, a to potvrdila u maju, Srbija se još uvek ne određuje prema ovoj temi. Stručnjaci za evropske integracije su u više navrata za naš portal ocenili kako bi Srbija imala koristi od prihvatanja nove metodologije i kako bi to bio pozitivan signal u pogledu njene orijentisanosti ka pristupanju EU.\nU međuvremenu, ministarka Joksimović naglasila je 18. maja da Srbija najpre očekuje jasan odgovor od EU šta bi nova metodologija konkretno značila za Srbiju, odnosno kako bi dosadašnji napredak koji je zemlja ostvarila na putu ka EU bio vrednovan po novoj metodologiji. Potom je, u razgovoru za Tanjug 1. jula ponovila da je postavila ovo pitanje evropskim partnerima i da očekuje njihov odgovor.\nNa osnovu izjava ministarke Joksimović moglo bi se zaključiti da je Srbija poslala zahtev za informacijama o primeni nove metodologije u Brisel i da još uvek čeka odgovor od evropskih institucija. To se, međutim, ne slaže sa odgovorom koji je naš portal 17. juna dobio iz Evropske komisije.\nNa naše precizno pitanje da li je Vlada Srbije formalno kontaktirala Evropsku komisiju sa pitanjem o primeni nove metodologije na Srbiju, portparolka EK Ana Pisonero izjavila je da “EU razume da Srbija još nije donela konačnu odluku o promenjenoj metodologiji”, te da je Evropska komisija “spremna da dalje razgovara o ovoj temi sa srpskim vlastima”.\nEuropean Western Balkans je dan nakon što je poslao upit Evropskoj komisiji, 18. juna, poslao i upit Kabinetu ministarke Jadranke Joksimović sa pitanjem da li je Srbija zvanično zatražila od Evropske komisije informacije o novoj metodologiji, ali do sada nismo dobili odgovor.\nPodsećamo da je novu metodologiju pregovora o pristupanju Evropska komisija najavila krajem prošle godine, nakon što Albanija i Severna Makedonija nisu dobile zeleno svetlo za otvaranje pregovora, a kao glavni protivnici otvaranja pominjali su se Francuska, Holandija i Danska. Izrada nove metodologije bio je deo napora da se skeptičnim članicama EU promeni stav o ovom pitanju, što je urodilo plodom krajem marta.\nNajvažniji aspekti nove metodologije uključuju grupisanje pregovaračkih poglavlja u klastere prema tematskim oblastima, mogućnost nagrađivanja procesa reformi sa više sredstava i postupnim uvođenje kandidata u pojedinačke politike EU, ali i sankcionisanje nedostatka napretka zaustavljanjem pregovora u određenim oblastima, ili, u najozbiljnijim slučajevima, potpunu obustavu pregovora.\nPrema novoj metodologiji, još snažniji fokus biće posvećen takozvanim “osnovama” (demokratija, vladavina prava i tržišna privreda), sa “mapama puta” za vladavinu prava i demokratske institucije.\nPolitička priroda procesa biće stavljena u centar pažnje sa mehanizmima poput redovnih samita EU i Zapadnog Balkana, međuvladinih konferencija za pojedinačne zemlje, kao i većim fokusom na politička pitanja od strane organa za stabilizaciju i pridruživanje.\nCS4EU2020Evropska komisijaJadranka Joksimovićmetodologija proširenja\nDačić: Bićemo posvećeni članstvu u EU i izgradnji mira\nEWB 28. 04. 2017. 04. 05. 2017.


PANDORINI PAPIRI OTKRILI FINANSIJSKE MALVERZACIJE SVETSKIH POLITIČARA: Tajni računi Tonija Blera i Putinova vila u Monaku\nPANDORINI PAPIRI OTKRILI FINANSIJSKE MALVERZACIJE SVETSKIH POLITIČARA: Tajni računi Tonija Blera i Putinova vila u Monaku\nAutor: Glas javnosti 03.10.2021. u 23:32\nfoto: Foto: Pixabay/Youtube Printscreen\nTajno bogatstvo i poslovanje svetskih lidera, političara i milijardera razotkriveno je u jednom od najvećih istraživanja finansijskih dokumenata koje je objavila najveća istraživačka mreža na svetu Međunarodni konzorcijum istraživačkih novinara (ICIJ) i tim od 150 medijskih kuća.\nKako izveštava BBC oko 35 sadašnjih i bivših lidera i više od 300 javnih zvaničnika nalaze se u dosijeima ofšor kompanija, nazvanih Pandora Papers.\nIzveštaji navode da je kralj Jordana tajno stekao oko 60 miliona evra. Kralj Jordana Abdulah Drugi, pokazuju papiri, kupio je posredstvom tri ofšor kompanije tri vile na obali mora u Malibuu u Kaliforniji. Kupovinu je obavio u godinama nakon Arapskog proleća kada su Jordanci protestovali zbog nezaposlenosti i korupcije.\nOni takođe pokazuju kako su bivši premijer Ujedinjenog Kraljevstva Toni Bler koji je bio vatreni protivnik poreskih muljanja i njegova supruga Šeri uštedeli oko (312.000 funti) 364.000 evra kada su kupili kancelariju u Londonu u julu 2017. za čiju kupovinu nisu platili porez. Naime, par je kupio ofšor firmu koja je bila vlasnik zgrade. Gospođa Bler je rekla da su prodavci insistirali da kupe kuću upravo preko ofšor kompanije. Kako je izjavila moraće da plate porez na kapitalnu dobit ukoliko se jednog dana odluče na prodaju nekretnine.\nRuski predsednik Vladimir Putin takođe se povezuje sa tajnom imovinom u Monaku kao i češki premijer Andrej Babiš koji nije obelodanio vlasništvo nad offshore investicionom kompanijom koja je korišćena za kupovinu dve vile od 12 miliona funti na jugu Francuske.\nBBC je u zajedničkoj istrazi sa Guardianom i drugim medijskim partnerima imao pristup skoro 12 miliona dokumenata i dosijea iz 14 kompanija za finansijske usluge u zemljama uključujući Britanska Devičanska ostrva, Panamu, Kipar, Ujedinjene Arapske Emirate, Singapur i Švajcarsku.\nOtkrivanje tajnih dokumenata moglo bi da dovede do optužbi za korupciju, pranje novca i izbegavanje plaćanja poreza na globalnom nivou. Ali jedno od najvećih otkrića je podatak da su su ugledni i bogati ljudi legalno osnivali kompanije za tajnu kupovinu imovine u Velikoj Britaniji.\nDokumenti otkrivaju vlasnike nekih od 95.000 ofšor kompanija koje stoje iza sumnjivih kupovina.\nBBC u opširnoj analizi konstatuje da je neuspeh britanske vlade neuvođenje registara vlasnika nekretnina koje su kupljene posredstvom offshore kompanija uprkos obećanjima da će to učiniti, i izražava zabrinutost da bi neki kupci nekretnina na taj način mogli da sakriju pranje novca.\nAzerbejdžanski predsednik Ilham Alijev i njegova porodica, koji su optuženi za pljačku sopstvene zemlje, jedan su od tih primera. Istraga je pokazala da su Alijevi i njihovi bliski saradnici tajno umešani u imovinske poslove u Velikoj Britaniji vredne više od 400 miliona funti.


Javna kampanja 'Plata za život' bit će pokrenuta i u Bosni i Hercegovini - Euromanager\nKampanju u Bosni i Hercegovini vodi Fondacija za lokalni ekonomski razvoj (FLER), a istovremeno će biti provođena u cijeloj regiji.\nKampanja je dio međunarodne inicijative koju vodi Kampanja za čistu odjeću (Clean Clothes Campaign – CCC – VIDEO) – globalna mreža organizacija i sindikata koja se bavi zaštitom radnih i ljudskih prava. Vođenje kampanja i javno zagovaranje ključni su alati koje ova međunarodna inicijativa koristi da bi poboljšala uvjete rada u tekstilnoj industriji na globalnom nivou.\nKampanju u Bosni i Hercegovini vodi Fondacija za lokalni ekonomski razvoj (FLER), a istovremeno će biti provođena u cijeloj regiji, uključujući i Hrvatsku i Srbiju. Koristeći regionalni pristup cilj je unaprijediti borbu koja se vodi za postizanje plate za život, te ojačati pregovaračku moć radnika i sindikata kao predstavnika radničkih interesa.\nTakođer, cilj je utjecati i na poslodavce i pozvati ih na odgovornost za preniske plate radnika.\nUN kao i drugi evropski organi priznali su pravo na platu za život kao ljudsko pravo. Ipak, realne plate radništva su daleko ispod ovog nivoa u Centralnoj, Istočnoj i Jugoistočnoj Evropi – one čak, prema konceptu mjerenja granične linije siromaštva u Evropskoj uniji, padaju značajno ispod tog nivoa. U Bosni i Hercegovini minimalna plata iznosi 27 posto plate za život, što znači da ogroman broj radnika ima sirotinjsku platu koja je nedovoljna za dostojanstven život.\nZakonski propisana minimalna zarada u ovim zemljama nije nikakva garancija da radništvo neće zapasti u siromaštvo već je, naprotiv, garancija da će ostati siromašno, saopćeno je.\nInterventne mjere Vlade ZDK-a na suzbijanju posljedica koronavirusa\nVlada RS: Budžet stabilan, prihodi veći od planiranih rebalansom


Da li je realno očekivati brzo širenje gasne mreže? | Kamatica\nPočetna > analiza > Da li je realno očekivati brzo širenje gasne mreže?\nTekst objavljen: 26.01.2020 13:00\nNekako baš pred raspisivanje izbora i u sred eskalacije problema sa zagađenjem, generalni direktor Srbijagasa Dušan Bajatović izašao je sa tvrdnjom da se ozbiljno razmišlja o smanjenju troškova za uvođenje gasa u domaćinstva, kao energenta koji je ekološki najprihvatljiviji\nOn je naveo da bi ta cena ukoliko iza ideju stane Vlada, ali i lokalne samouprave čije takse takođe poskupljuju proces gasifikacije, mogla da bude oko 650 evra. Sadašnja prosečna cena kreće se, zavisno od distributera, između 700 i 1.000 evra. Bajatović, međutim, nije pominjao snižavanje cena samog energenta, koji u Srbiju iz Rusije stiže jedino preko Srbijagasa, a zbog čije visine gas u poslednjih desetak godina ne koriste mnogi koji imaju priključak, bar ne za grejanje jer im je jeftinije čvrsto gorivo.\nIako i sam Srbijagas dolazi do domaćinstava kao krajnjih potrošača, mnogo je više posrednika, distributera koji na lokalu grade mrežu i prenose gas do kupaca pa bi sniženje cene priključka palo na njihov teret. Prema rečima Danice Nedić, direktorke Javnog preduzeća Srem gas i predsednice Stručnog udruženja distributera prirodnog gasa, cena priključka radi se po metodologiji koju je utvrdila Agencija za energetiku, koja konačno daje i saglasnost na računicu distributera.\n– To se obračunava prema formuli, a zavisi od izgrađenosti mreže na nekoj lokaciji, kao i od toga da li mašinske radove izvodi distributer ili neka druga firma koju on angažuje. Inače, distributeri povremeno o svom trošku daju i popuste za priključenje novih korisnika, a često se novim korisnicima nude posebne pogodnosti. U jednom trenutku je, na primer Subotica, ponudila besplatne priključke, negde se cena za uvođenje gasa u određenom periodu prepolovi, neko daje mogućnost plaćanja na rate ili reprogram prema kome bi se taj početni iznos izmirivao tokom leta, kada je potrošnja manja – kaže Nedić za Danas i dodaje da distributeri imaju interes da uvećaju broj korisnika, ali da to zavisi i od slobodnih kapaciteta kojima te firme raspolažu.\nU Srbiji ponovo oživljava finansijski lizing\nInače, prema nekim procenama, u Srbiji gas koristi oko 250.000 domaćinstava ili 10 odsto od ukupnog broja, pa bi povećanje broja korisnika preuzetih iz grupe onih koji koriste čvrsto gorivo, bilo korisno za očuvanje životne sredine.\nMeđutim, pitanje je koliko su realna očekivanja da će se to brzo dogoditi, jer u gradovima gde postoji mreža, zainteresovani su do sada imali dovoljno vremena da se pripreme pa neku ekspanziju bez prethodnog značajnog smanjenja cena gasa, ne treba očekivati. S druge strane, prevelik je broj sredina do kojih gas nije stigao pa je očekivanje da će se to brzo dogoditi nerealno i više je u funkciji želje da se prikaže kako vlast brine o građanima, njihovom okruženju i ličnom standardu, nego što bi bitno uticala na povećanje korisnika gasa.\ngasna mreža gas priključak za gas jeftiniji priključak srbijagas dušan bajatović


Unapređenje opštine Vrbas kroz saradnju sa NALED-om | Oko Nas\nUnapređenje opštine Vrbas kroz saradnju sa NALED-om\n26/04/2017 Oko nas\nIzborna skupština Nacionalne alijanske za lokalni ekonomski razvoj (NALED), XII veliko zasedanje privatnog, javnog i civilnog sektora održano je danas. Skupštini su prisustvovali članovi i partneri NALED-a, privrednici, gradonačelnici, visoki predstavnici Vlade Srbije i Narodne Skupštine, predstavnici međunarodne zajednice i diplomatskog kora, a u ime opštine Vrbas skupštini je prisustvovao Milan Glušac, predsednik Privremenog organa.\nPrema njegovim rečima aktivno članstvo u NALED-u je veoma važno za opštinu Vrbas, a plan je da se kroz saradnju sa ovom organizacijom unapredi lokalnu samouprava. “Želimo pojednostavljenje i ubrzanje svih procedura lokalne administracije i tu NALED pruža dragocene savete i konkretne programe podrške, a posebno nam je važno da uz podršku Nacionalne alijanske za lokalni ekonomski razvoj stupimo u kontakte sa potencijalnim investitorima. I oni kroz NALED proveravaju lokacije i opštine koje im nude svoje industrijske zone i posebno zbog toga nam je drago da smo u ovoj organizaciji dobili status kandidata za BFC SEE sertifikat, koji dobijaju opštine sa povoljnim poslovnim okruženjem“, rekao je Glušac.\nNa izbornoj skupštini NALED-a predstavljeni su prioritetni pravci delovanja organizacije i izabran je novi sastav Upravnog i Nadzornog odbora, koji će u naredne četiri godine predvoditi reformske inicijative za unapređenje poslovnog okruženja u Srbiji.\nPrethodni članakDva pehara i osam medalja za PK “Bjelica”Sledeći članakRad u inostranstvu može skupo da košta


Međubankarska naknada u Srbiji na evropskom nivou od 18. juna – Bankar.rs\nHome/BANKE/Međubankarska naknada u Srbiji na evropskom nivou od 18. juna\nOn je rekao da je za klijente, ali i za trgovce, najvažnije da je već sada smanjena međubankarska naknada na maksimalnih 0,5 odsto vrednosti obavljene transakcije za debitne i 0,6 odsto za kreditne kartice, navedeno je u saopštenju.\n“Kada govorimo o digitalnoj transformaciji, moramo istaći, pre svega, spremnost države da se, u saradnji sa bankama i privredom, aktivno zauzme za stvaranje neophodnih uslova u kojima bi digitalizacija imala pun zamah. Projekat uvođenja instant plaćanja koji vodi Narodna banka Srbije jedan je od najboljih primera uspešno realizovane saradnje na uspostavljanju jednog ovako važnog sistema”, rekao je Vasić.\n“Ono što svakako treba izdvojiti kao značajnu inovaciju u srpskom bankarstvu jeste donošenje odgovarajuće odluke o uslovima i načinu utvrđivanja i provere identiteta fizičkog lica i zakonskog zastupnika, korišćenjem sredstava elektronske komunikacije. To znači da će biti omogućena video identifikacija bez fizičkog prisustva tih osoba u banci, a radi mogućeg poslovnog odnosa i pružanja određenih usluga”, naglasio je Vasić, prenosi Tanjug.\nMeđubankarska naknada UBS Vladimir Vasić


VIDEO: Pogledajte snimak tuče navijača Zvezde i Partizana\nPojavio se snimak sukoba navijača Partizana i Crvene zvezde na Autokomandi.\nZvezda drugi finalista Kupa\nFudbaleri Crvene zvezde drugi su finalista Kupa Srbije, pošto su večeras na svom terenu pobedili Novi Pazar sa 8:0.\nĐere poražen u drugom kolu Rima\nLaslo Đere nije uspeo da se plasira u osminu finala mastersa u Rimu, pošto je večeras poražen od Švajcarca Stana Vavrinke sa 1:2 po setovima 6:7, 6:3, 4:6.\nIzmeđu dve utakmice polufinala Kupa Srbije došlo je do sukoba navijača Partizana i Crvene zvezde na Autokomandi.\nKrajinović pobedio Rubljova za osminu finala mastersa u Rimu\nFilip Krajinović plasirao se večeras u osminu finala mastersa u Rimu, pošto je pobedio sedmog igrača sveta Rusa Andreja Rubljova posle dva seta, 6:2, 6:4.\nNovak Đoković plasirao se danas u osminu finala mastersa u Rimu, pošto je pobedio 35. igrača sveta Aslana Karaceva iz Rusije u dva seta, 6:3, 6:2.


Dileme oko državnih simbola\nKako će izgledati kosovski simboli, himna, zastava i grb, znaće se posle mnogih koraka koje treba da preduzmu institucije u saradnji sa međunarodnom zajednicom i ekspertima. Zvaničnici kažu da je potrebno približiti stavove pre nego što se formiraju komisije i raspiše konkurs.\nPortparol Pregovaračkog tima, Skender Hiseni ističe da će se mnoga pitanja rešiti na zajedničkom sastanku svih kosovskih lidera. “Predsedništvo Skupštine i Pregovarački tim treba da se sastanu i razgovaraju, kako bi razjasniili načine za početak postupka usvajanja državnih simbola”, kaže Hiseni, dodajući da se još ne zna kada će se lideri sastati.\nMnogi zvaničnici ističu da je prvi korak formiranje komisije, koja će odlučivati o raspisivanju konkursa. Pošto svoje predloge simbola Kosova podnesu svi zainteresovani, komisija će odlučivati i svoj predlog podneti Skupštini na usvajanje. Navodi se da skupštinska komisija treba da bude sastavljena od političara i eksperata.\nSmatra se da će na izgled simbola uticati politički subjekti i međunarodna zajednica, ali da oni moraju odražavati volju većine. Mnogi zvaničnici su prethodno ocenili da će mnogo toga biti razjašnjeno ukoliko se usvoji Ahtisarijev plan. Tim planom predviđeno je da simboli Kosova imaju multietnički karakter. U tom pogledu, šefica Parlamentarne grupe Alijanse za budućnost Kosova Điljnaze Sulja kaže da je Skupština usvojila Ahtisarijev predlog te samim tim i deo koji se odnosi na simbole:\n“Potrebno je odvojeno gledati na nacionalne simbole. Mi smo za to da se nacionalni simboli sačuvaju a da se usvoje državni simboli Kosova.”


Srbi troše mnogo više nego što zarađuju : Nadlanu.com\nSrbi troše mnogo više nego što zarađuju\nOno što i sami znamo to je da trošimo više nego što zarađujemo, potvrdio je i Republički zavod za statistiku obelodanivši podatke o kretanju primanja i rashoda srpskih domaćinstava u prvom tromesečju ove godine. Prema tim podacima prosečno domaćinstvo ostvarivalo je u ovom razdoblju ukupne prihode od bezmalo 33 hiljade dinara, tačnije 32.895 dinara, a trošilo je 33.182 dinara, dakle 287 dinara više.\nAnketa Republičkog zavoda za statistiku pokazala je da se oko 93 odsto prihoda ostvaruje u novcu i pritom najviše iz redovnog radnog odnosa, odnosno plata 51,3 i penzija − bezmalo 26 odsto, a 6,8 odsto u naturi. Poslednjih godina kućni budžet popunjavaju i razni krediti i tako mu delimično popravljaju „krvnu sliku“, pa su statističari izračunali da u ukupnim prihodima potrošački i investicioni krediti učestvuju sa 4,3 odsto, a ostala primanja kao što su recimo štednja, naknade osiguranja i slično sa 5,2 odsto.\nKada je reč o rashodima domaćinstva u Srbiji imaju sve odlike onih siromašnih zemalja − najviše novca domaćinstva u centralnom delu Republike, izuzimajući Beograd, troše na hranu i bezalkoholna pića − oko 38 odsto, u Beogradu − 31,8 i u Vojvodini − 32,9 odsto. Sledeća stavka su izdaci za stanovanje, vodu, struju, gas i druga goriva za šta se u Vojvodini izdvaja 22 odsto prihoda, u centralnoj Srbiji − oko 18 i u Beogradu − oko 17 odsto. Za zdravstvene usluge iz kućnog budžeta domaćinstava u centralnoj Srbiji odlazi 1.165 dinara, a u Beogradu i više − 1.836 dinara. Manje para, naravno, izdvaja se za ono što se naziva komunikacije, pa tako za ovu namenu se izdvaja 960 dinara, ali u Vojvodini više − 1.150, a najviše plaćaju Beograđani −1.393 dinara. Među ostalim izdacima valja još, recimo, pomenuti one za transport od oko 11 odsto, na odeću i obuću odlazi znatno manje, odnosno samo 6,8 odsto, ali se ne zna da li zbog toga što se domaćinstva snabdevaju kod Kineza ili zato što malo i retko kupuju. Za nameštaj, opremanje domaćinstava i održavanje prosečno domaćinstvo u Srbiji odvoji pet i po odsto, a za rekreaciju i kulturu i manje − samo 4,4 odsto. (“Pregled”)


Kritičari tvrde da Orban koristi krizu da učvrsti vlast - Teslavision\nKritičari tvrde da Orban koristi krizu da učvrsti vlast\nKritičari madjarskog premijera Viktora Orbana optužili su ga da koristi vanredno stanje u zemlji zbog pandemije novog korona virusa za učvršćivanje vlasti.\nOni tvrde da će predlog zakona koji je u petak stigao u madjarski parlament olakšati Orbanu da na neodredjeno vreme razmontira demokratski sistem podele i ravnoteže zakonodavne, izvršne i sudske vlasti, piše danas portal Balkan insajt.\nMadjarska je 11. marta proglasila vanredno stanje zbog širenja korona virusa, na osnovu čega je vlada dobila priliku da blokira granice, zatvori škole, kao i kafiće i restorane posle 15.00, i da razmesti vojne savetnike u strateški važne kompanije.\nVećina evropskih vlada preduzela je slične drakonske mere, a neki su otišli i dalje, uvodjenjem policijskog časa i slanjem vojske na ulice, navodi Balkan insajt.\nMedjutim, analitičari navode da je svega nekoliko lidera uvidelo političke prilike koje nudi kriza tako dobro kao Orban.\nPrema Ustavu Madjarske, vlada može da proglasi vanredno stanje na 15 dana, a svako njegovo produženje mora da odobri parlament.\nMedjutim, Orbanova ministarka pravde Judit Varga u petak je prosledila u parlament predlog zakona koji predvidja produženje važenja vanrednih mera koliko god vlada smatra da je potrebno.\nKritičari navode da to predstavlja blanko ček za Orbana da vlada kako želi.\nMedjunarodne organizacije Amnesti Internešenel i Helsinški komitet ocenjuju da će sporni zakon marginalizovati parlament i koncentrisati vlast u rukama premijera, bez vremenskog ograničenja.\nVlada bi odlučivala kada je kriza okončana i kada će biti obnovljene zakonodavna i nadzorna funkcija parlamenta, navode te dve organizacije.\nKao jedna od najviše spornih odredaba novog zakona navodi se predvidjanje zatvorske kazne do pet godina za onog “ko objavljuje lažne vesti ili iskrivljene činjenice koje mogu da izazovu konfuziju ili previranja”.\nPredsednik Udruženja madjarskih novinara Mikloš Hargitai rekao je za BIRN da je novi predlog zakona “pretnja za svakoga ko radi u medijima, i to samo zbog pisanja o stvarnosti”.\n“Mi zapravo ne znamo da li će i kako vlada koristiti ove oštre mere, ali dovoljno je i ako novinari jednostavno osećaju pretnju”, kazao je Hargitai.\nOrban je u ponedeljak rekao poslanicima da je sada “vreme za nacionalno jedinstvo, a ne za partijske borbe”, zatraživši hitno usvajanje predloga zakona za koje je potrebna većina od 80 odsto.\nPosle odredjenog oklevanja, opozicione stranke su odlučile da ne podrže zakon.\nŠef poslaničke grupe Orbanove stranke Fides Mate Kočiš rekao je potom da će novi zakon biti usvojen u utorak korišćenjem uobičajene procedure, što znači da će dvotrećinska vladajuća većina biti dovoljna i da vlada neće zavisiti od glasova opozicije.\nKako god da bude usvojen, analitičari ocenjuju da će Orban novim zakonom učvrstiti vlast u zemlji koja je poznata kao bastion “neliberalne demokratije” u Centralnoj Evropi i da će mu omogućiti da vlada dekretima.\nLider krajnje desne stranke Jobik Peter Jakab opisao je premijerov pokušaj da progura zakon kao pokušaj državnog udara i naveo da “ništa ne opravdava davanje večnog mandata Orbanu”, uz ocenu da bi u tom slučaju zemlja mogla da promeni ime u kraljevinu.\nLiberalna stranka Demokratska koalicija podsetila je poslanike pre debate da nijedna od 27 članica Evropske unije nije uvela vanredno stanje na neodredjeno vreme, a njena poslanica Agnes Vadai rekla je za BIRN da nije videla znake da je vlada spremna na kompromis.\n“Nema ničeg što bi opravdalo davanje neograničenih ovlašćenja vladi, bilo kojoj vladi, u bilo kojoj zemlji. Mi se slažemo da vanredno stanje treba da bude produženo, ali parlament treba da ima neku kontrolu”, kazala je Vadai.\nImajući u vidu Orbanovu sklonost da produžava vanredno stanje zbog migrantske krize, mnogi sumnjaju da je on spreman da se dobrovoljno odrekne specijalnih ovlašćenja, dok neki analitičari govore i o početku diktature u Madjarskoj.\nS druge strane, profesor budimpeštanskog Univerziteta Korvinus Gabor Torok ocenjuje da je debata o diktaturi “veoma štetna” i dodaje da je Orban mogao da je uvede bilo kada korišćenjem dvotrećinske većine, i da mu za to nije bio potreban korona virus.\nTorok navodi da vanredne mere treba da budu oročene radi jačanja poverenja i postizanja nacionalnog jedinstva tokom krize.\n“Vanredne situacije zahtevaju vanredne mere i ne možete uvek čekati odobrenje parlamenta”, rekao je Torok.\nPrevious : Samit EU sutra potvrdjuje odluku ministara o pregovorima sa S.Makedonijom i Albanijom\nNext : Korona virus i škola u Srbiji: Kako sam opet pošao u prvi razred


NSRS /Ovo su dvije moguće trase autoputa Sarajevo - Beograd / Radio Sarajevo\n02. 02. 2017. u 22:25:00 Fena\nNa prijedlog predsjednika kompanije Boksit Milići Rajka Dukića, održan je sastanak gradonačelnika, načelnika, narodnih poslanika u Narodnoj skupštini Republike Srpske iz svih političkih partija i privrednika s područja Podrinja, Birča i Romanije.\nNa sastanku je, između ostalog, razgovarano o inicijativi za određivanje optimalne trase autoputa Sarajevo-Beograd.\nJednoglasno je zaključeno da se uputi stav Vladi RS-a i Vladi Republike Srbije.\nStav i mišljenje sudionika sastanaka je da je potrebno analizirati dvije moguće trase, i to Sarajevo-Sokolac-Zvornik-Ruma-Beograd (otprilike 300 km) i Sarajevo-Sokolac-Ustiprača-Višegrad-Beograd (otprilike 360 km).\nObje ove trase imaju zajednički dio Sarajevo-Sokolac, a i jedna i druga, s približno istom kilometražom, u cjelosti prolaze kroz RS.\nNekoliko bitnih razloga zašto prva varijanta ima apsolutni prioritet, između ostalih, su zbog toga povezuje Romanijsko-Birčansku regiju, koja čini centralni dio Podrinja, prolazeći kroz osam općina: Han-Pijesak, Vlasenica, Šekovići, Milići, Bratunac, Srebrenica, Zvornik, Osmaci te zbog toga što na ovom području živi približno 12 posto od ukupnog stanovništva RS-a.\nOva trasa je ujedno i najkraća, a od otprilike 300 km kroz RS prolazi 140 km, posmatrano od Sarajeva, odnosno 90 km posmatrano od Sokoca.\nAko se ima u vidu da se u RS-u najveći dio autoputeva gradi u zapadnom dijelu te da Srbija ima izgrađenu ili gradi autoputnu mrežu mimo navedenog prostora, ova trasa pokrivala bi veoma značajan i bitan dio prostora za RS i Srbiju.\nStručne analize će pokazati da je prva varijanta u odnosu na drugu jeftinija kada se tiče izgradnje te da bi bila neuporedivo jeftinija po pitanju održavanja, saopćeno je iz Informativne službe Općine Sokolac.\nTagovi: Sarajevo Beograd autoput NSRS\nBanja Luka / Sastanak Cvijanović - Novalić: Radna grupa za autoput Sarajevo - Beograd\nSarajevo / UPRMBiH: Važnost kreditnog rejtinga zemlje i stabilnog bankarskog sektora


Iako često vlada uverenje da imamo besplatno zdravstvo, na šta je nedavno „podsetio“ i sam ministar, u Srbiji građani moraju da plate 37 odsto od cene zdravstvenih usluga, piše Danas. Što je zemlja siromašnija to veći procenat troškova za lečenje…\nŠtrajk u Fijatu kao da je probudio uspavano nezadovoljstvo radnika u svim krajevima Srbije. U drugoj nedelji protesta u Kragujevcu, kolegama iz FCA pridružili su se i radnici Gorenja iz Valjeva, građevinske firme Ratko Mitrović iz Beograda, a blizu štrajka…\nCall for Expression of Interest for Hiring domestic trainers\nPRОЈЕСТ: “Increasing capacities and strengthening of the role of the regional CSOs for improvement of the labor conditions and dialogue with public institutions” “Serbian Association for occupational safety and health” (SAOSH) requires engagement…\nProjekat: “Povećanje kapaciteta i jačanje uloge regionalnih organizacija civilnog društva (OCD) za poboljšanje uslova rada i dijaloga sa javnim institucijama”. Udruženje za bezbednost i zdravlje na radu Srbije objavljuje poziv za angažovanje 1…\nO ZANJU I RAZUMEVANJU U prošlom dvobroju cenjenog časopisa ‚‚Zaštita plus‚‚ pročitah vrlo dobar članak pod naslovom „Znanje + veština = sigurnost“. Najpre me zbuni termin „obuka“, pošto je već odomaćen termin osposobljavanje. Nisam…\nSvetski i nacionalni dan Bezbednosti i zdravlja na radu se obelezava svake godine 28. Aprila i predstavlja kampanju kojom se promoviše bezbedan, zdrav i dostojan rad. Međunarodna organizacija rada (MOR) ovaj dan obeležava od 2003. godine. Tema…\nOvim putem Vas obaveštavamo da je odlukom Ministarstva za rad, zapošljavanje, boračka i socijalna pitanja br. 011-00-00002/2017-01 oformljena Radna grupa za pripremu Nacrta zakona o bezbednosti i zdravlju na radu. Članovi Radne grupe su predstavnici Ministarstva…\nNova strategija za period 2018 – 2022 i Akcioni plan\nPoštovani, Ovim putem Vas obaveštavamo da je odlukom Ministarstva za rad, zapošljavanje, boračka i socijalna pitanja br. 011-00-00002/2017-01 oformljena Radna grupa za pripremu Predloga strategije bezbednosti i zdravlja na radu u Republici Srbiji za period…


6 činjenica koje niste znali o seksu - Men`s Health\n6 činjenica koje niste znali o seksu\nAKO VAŠA DEVOJKA ZARAĐUJE VIŠE, MOGUĆE JE DA ĆETE IMATE PROBLEM SA EREKCIJOM\nŠto je veća zarada i problemi su veći. Dansko istraživanje u kojem je učestvovalo 200 000 parova pokazalo je da muškarci koji zarađuju manje od svojih žena češće imaju problem sa erektilnom disfunkcijom.\nSEKS ZA SREĆNIJI ŽIVOT\nNa listi najvećih zadovoljstava, seks se našao na prvom mestu, pokazalo je istraživanje sprovedeno na Novom Zelandu.\nKUĆNI POSLOVI SE ODRAŽAVAJU NA SEKS\nNaučno je dokazano da muškarci, koji obavljaju kućne poslove, od usisavanja, pranja sudova do brisanja prašine, ređe uživaju u seksu, u odnosu na muškarce koji ne pomažu preterano u kućnim poslovima. Eto još jednog izgovora da ostavite usisivač koji ste upravo uzeli.\nŽELITE VIŠE SEKSA? PRAVAC NA EKONOMSKI FAKULTET\nIstraživanje, u okviru kojeg je učestvovalo 500 studenata sa sto različitih fakulteta, pokazalo je da najbogatiji sekusalni život imaju studenti Ekonomskog fakulteta.\nPAROVI KOJI ZAJEDNO PUTUJU IMAJU BOLJI SEKS\nIstraživanje, u kome je učestvovalo 1 100 ljudi, otkrilo je da parovi, koji barem jednom godišnje putuju zajedno imaju ispunjeniji seksualni život od onih koji to sebi ne mogu da priušte. Ne mora da bude u pitanju nikakvo luksuzno putovanje budući da 83 procenta parova smatra da je najbolji način za održavanje strasti u spavaćoj sobi odlazak na zajedničko vikend putovanje.\nStudija sprovedena na 8000 ljudi koji pate od čestih glavobolja i 200 onih koji pate od migrena, pokazuju da seks zaista može da ublaži glavobolju. Oko 60 učesnika reklo je da ih glava nakon seksa manje boli.\nTags: glavobolja, ljubav, seks\nPrevious 6 namirnica za vreliji seks\nNext 5 razloga zašto muškarci nikada ne bi trebalo da glume orgazam


CIK BiH: Ili pare ili ništa od izbora 15. novembra\nFoto: Velibor Tripić | Zahtjev CIK-a BiH Savjetu ministara: Ili pare ili ništa od izbora 15. novembra\nDejan Šajinović, Mirsada Lingo Demirović 22.07.2020 19:00\nBANJALUKA - Ukoliko u narednih sedam dana ne bude obezbijeđeno 4,2 miliona iz budžeta BiH, lokalni izbori neće biti održani, upozoreno je danas nakon sjednice Centralne izborne komisije BiH.\nŽeljko Bakalar, predsjednik CIK-a, predložio je, a ostali članovi prihvatili, da o ovoj situaciji dopisom obavijeste Savjet ministara BiH, kako bi ih upozorili na vrijeme.\nTo je i urađeno jer je iz CIK-a saopšteno da su uputili predsjedavajućem i članovima Savjeta ministara BiH zahtjev da se hitno donese posebna odluka kojom će se konačno riješiti problem finansiranja lokalnih izbora zakazanih za 15. novembar. CIK BiH je juče takođe primio rješenje Suda BiH kojim se žalba Kluba poslanika SNSD-a u Narodnoj skupštini RS na odluku CIK BiH o odgađanju lokalnih izbora 2020. odbija kao neosnovana.\n"Krajnji rok za obezbjeđenje novčanih sredstava za sprovođenje lokalnih izbora 2020. godine je 30. jul, kako bi glasački listići bili blagovremeno štampani i distribuisani glasačima izvan BiH i kako bi se mogle sprovesti sve izborne aktivnosti, za čiju realizaciju je potrebno angažovati dodatno osoblje", naveli su u CIK-u.\nVanja Bjelica Prutina, članica CIK-a, napomenula je da prvi put broj zaposlenih u CIK-u nije dovoljan za predizborne aktivnosti i navela da zaposleni rade i vikendima i ostaju do 22 časa na poslu. Irena Hadžiabdić, članica CIK-a, rekla je da se ulazi u određena kašnjenja.\n"Ovjerili smo stranke, imamo greške jer su ljudi preumorni, ali ispravljamo ih na sjednicama. Ulaziti u posao provjere kandidatskih lista i kandidata je iluzorno bez sredstava", ocijenila je.\nZaključak je da, ukoliko ne bude reakcije Savjeta ministara, CIK treba da izađe sa stavom i odlukom kako će postupati dalje.\nOvu situaciju u Sarajevu ocjenjuju namjernim sabotiranjem izbora od strane HDZ-a i SNSD-a, dok u SNSD-u sarajevske političare optužuju da namjerno izazivaju krizu iako znaju da će budžet biti usvojen, a izbori održani.\nSrpski član Predsjedništva BiH Milorad Dodik izrazio je nezadovoljstvo što su na Prijedlog budžeta, za koji je ova institucija predložila hitnu proceduru, ulagani amandmani, čime je odgođeno njegovo usvajanje kako je to ustavni predlagač predvidio, te ocijenio da je takvim "igrama" parlamenta poniženo Predsjedništvo.\n"Predsjedništvo je predlagač budžeta i mi smo tražili da on bude usvojen po hitnoj proceduri, što podrazumijeva da oba doma parlamenta BiH jedino mogu da glasaju po principu 'uzmi ili ostavi' i ne mogu da se ulažu amandmani", istakao je Dodik.\nOn je dodao da je Predstavnički dom na prijedlog "određenih struktura i podršku drugih" izglasao amandman.\nOn je istakao da se bespotrebno gubi vrijeme i da je budžet mogao biti već usvojen.\nŽeljko Komšić, hrvatski član Predsjedništva BiH, rekao je danas da HDZ uz pomoć SNSD-a radi sve da prolongira, a potom i otkaže izbore, te je čak pozvao međunarodnu zajednicu da interveniše kako bi se riješio ovaj problem.\nKomšić je, kako je saopšteno iz Predsjedništva BiH, zatražio od međunarodne zajednice da izvrši pritisak da se usvoji budžet, a pozvao je i na okupljanje, kako je rekao, građanskih snaga da se suprotstave nacionalističkim politikama i blokadi parlamenta BiH.\n"Lokalni izbori moraju biti održani u skladu sa svim predviđenim zakonskim procedurama i rokovima koje jasno definiše Izborni zakon, uz održavanje izbora u gradu Mostaru u istom terminu kao i u drugim jedinicama lokalne samouprave", jedan je od zaključaka sjednice Predsjedništva HDZ BiH.\nLazar Prodanović, delegat u Domu naroda BiH, osuđuje izjave po kojima se SNSD optužuje za blokadu te tvrdi da su u pitanju paranoidne ideje spinovane bez ikakvog osnova.\n"Sama činjenica da je u Domu naroda u utorak bilo 13 glasova za, dovoljno govori i jasna je poruka da će budžet biti usvojen, a lokalni izbori održani", rekao je Prodanović za "Nezavisne".\nMirka Pekić, poslanica PDP-a, kaže da je i Zoran Tegeltija, predsjedavajući Savjeta ministara BiH, rekao da novac postoji i da on nije problem.\nMisija OEBS-a u BiH naglašava da bi propuštanje da se osigura blagovremeno finansiranje izbora predstavljalo slučaj bez presedana u Evropi i stvorilo bi ozbiljne rizike za upravljanje na lokalnom nivou nakon novembra.\nPodsjećamo, Dom naroda BiH usvojio je u utorak u drugom čitanju budžet institucija BiH i međunarodnih obaveza za ovu godinu, ali ne u istovjetnom tekstu kako je to prošle sedmice usvojio Predstavnički dom BiH, pa će zbog toga ovaj važni dokument ići na usaglašavanje zajedničkoj komisiji oba doma, koja bi u ovoj sedmici trebalo da bude formirana. Prijedlog budžeta institucija BiH i međunarodnih obaveza za ovu godinu iznosi oko 1,8 milijardi KM, od čega se 996 miliona KM odnosi na finansiranje institucija, a ostatak na finansiranje duga BiH.\nCIK BiH Izbori Savjet ministara


Brnabić: Nadam se skorom ukidanju taksi i nastavku dijaloga - Radio Kontakt Plus\n18:35, 04.06.2020Izvor: Tanjug, RTS\nPremijerka Ana Brnabić izjavila je da se nada da će nova prištinska vlada, na čelu sa Avdulahom Hotijem, u što kraćem roku ukinuti takse i mere reciprociteta na robu iz centralne Srbije da bi, kako je rekla, Beograd i Priština nastavili dijalog i trgovinsku saradnju.\nPredsednica Vlade je kazala da odluka o tome ne zavisi od Srbije i da Beograd može samo da apeluje da se to desi što pre, kao što, kako kaže, to i čini od 21. novembra 2018. godine kada su uvedene takse od 100 odsto.\n"Apelovali smo na razum i da se mere ukinu, pa da se vratimo za pregovarački sto, jer je dijalog jedini način da ljudi na Kosovu i Metohiji budu bezbedni i da imaju sigurnu sadašnjost i bolju perspektivu za budućnost", rekla je Brnabić novinarima posle predstavljanja Strategije za prevenciju i zaštitu dece od nasilja.\nDodala je da je ukidanje mera važno ne samo za centralnu Srbiju i ekonomiju, već i za albansko stanovništvo na KiM.\nTagovi: TakseAna BrnabićKosovo


organska proizvodnja Archives - Organska vinarija Plavinci\nVinograd / Od:\tBane / konverzija,organska proizvodnja\nPrema podacima OIV (Svetska organizacija za vinogradarstvo i vinarstvo) svake godine se u svetu proizvede oko 4.500 miliona litara više vina nego što se proda. Mnogo od toga završi u sirćetu, a neki vinari ostavljaju vino da odležava nadajući se boljim danima, iako je trend ispijanja odležalih vina u padu, a trend potrošnje mladih, voćnih …\nVreme je za organsku konverziju Pročitaj više »\nVinograd / Od:\tBane / organska proizvodnja,zemljište\nSuštinska razlika između konvencionalnog i organskog vinogradarstva je što konvencionalni vinogradari hrane biljku, a organski hrane zemljište. U svim vinorodnim područjima svako zemljište sadrži dovoljno hranjljivih materija za uspešan razvoj zdrave i rodne vinove loze. Međutim, te hranjljive materije (čuveni NPK pre svega) zarobljene su u oblicima koje vinova loza ne može da iskoristi. U …\nDobra zemlja Pročitaj više »


SPS znatno lošiji nego na prethodnim izborima, Foto: Beta\nKoalicija Socijalističke partije Srbije i Jedinstvene Srbije ušla je u skupštinu sa 6,35 odsto osvojenih glasova ili devet mandata, što je sedam mandata manje nego što je imala u prethodnom sazivu\nObjavljeno: 05.03.2018. 11:30h\nLista Srpske napredne stranke (SNS) u budućem beogradskom parlamentu imaće apsolutnu većinu sa 64 mandata, što je za jedan mandat više nego u prethodnom sazivu, dok je od tradicionalnih stranaka, uz Demokratsku stranku koja nije ni prešla cenzus, najslabije prošla lista Socijalističke partije Srbije koja je izgubila nešto više od 40 odsto mandata. Prema preliminarnim podacima Gradske izborne komisije, lista "Aleksandar Vučić - Zato što volimo Beograd" osvojila je 45,6 odsto glasasova na beogradskim izborima, odnosno 64 mandata u Skupštini Beograda, a u prethodnom sazivu imala je 63 mandata. Koalicija Socijalističke partije Srbije i Jedinstvene Srbije ušla je u skupštinu sa 6,35 odsto osvojenih glasova ili devet mandata, što je sedam mandata manje nego što je imala u prethodnom sazivu, u kojem je bila zajedno sa Partijom ujedinjenih penzionera Srbije. Od opozicionih lista u Skupštinu grada Beograda ušle su liste oko Dragana Đilasa (26 odbornika) i oko Aleksandra Šapića (11).\nMUK I PUSTOŠ U ŠTABU RADIKALA, OSTAO SAMO DAMJANOVIĆ PA PORUČIO: Časnije je biti opozicija! (VIDEO)\nSlična sudbina zadesila je i Demokratsku stranku Srbije koja je do sada u Skupštini grada Beograda imala devet odbornika dok je u narednom sazivu neće biti jer je na izborima dobila podršku oko jedan odsto birača. I ostale izborne liste su ispod cenzusa.\nIzbori u Beogradu 2018.Beogradski izbori 2018.SNSSPSDemokratska strankaCenzus


MeÄ‘unarodna saradnja – AAC KosovÃ«\nRepublika Kosovo prihvatila je obaveze koje je UNMIK preuzeo u ime Kosova kad je potpisao ZajedniÄki evropski vazduÅ¡ni prostor, Äiji su delovi drÅ¾ave Älanice EU i zemlje zapadnog Balkana, ukljuÄujuÄ‡i Kosovo.\nKao rezultat toga, Uprava za civilno vazduhoplovstvo, zajedno sa drugim institucijama sa javnom odgovornoÅ¡Ä‡u u civilnom vazduhoplovstvu u Republici Kosovo, koje proistiÄu iz odredbi Zakona o civilnom vazduhoplovstvu, primenjuje veliki broj pravnih propisa EU koji ureÄ‘uju bezbednost, sigurnost, upravljanje u civilnom vazduhoplovstvu i ekonomsko ureÄ‘enje vazduhoplovstva u unutraÅ¡njem pravnom poretku, Äime je postala deo zajedniÄkog trÅ¾iÅ¡ta u oblasti vazduÅ¡nog prevoza. UCV je saÄinila tabelu ekvivalentnosti nacionalnog zakonodavstva u Republici Kosovo sa komunitarnim pravom (Acquis Communautaire) u oblasti vazduhoplovstvaÂ koja moÅ¾e da pomogne javnosti da brzo utvrdi koji nacionalni zakonski propisi transponuju pravne propise EU i meÄ‘unarodne sporazume u unutraÅ¡nji pravni poredak Republike Kosovo.\nUprava za civilno vazduhoplovstvo teÅ¾i da uspostavi odnosa sa regionalnim i meÄ‘unarodnim organizacijama koje su angaÅ¾ovane u civilnom vazduhoplovstvu, kao Å¡to su Evropska unija, EASA, ICAO, EUROCONTROL, ECAC, itd. TakoÄ‘e, UCV daje savete i pruÅ¾a pomoÄ‡ Ministarstvu za infrastrukturu u stvaranju i implementaciji meÄ‘unarodnih inicijativa u oblasti vazduhoplovstva.\nPored toga, UCV vrÅ¡i koordinaciju meÄ‘unarodne tehniÄke pomoÄ‡i u oblasti civilnog vazduhoplovstva koju pruÅ¾aju Evropska unija i donatorska zajednica namenjenu institucijama ukljuÄenim u pravno ureÄ‘enje vazduhoplovstva u Republici Kosovo.


Učešće građana u demokratskim procesima u Srbiji 2015 | Medija centar Beograd\nUtorak, 15/9/2015, 11:00, II sprat, Velika sala\nPovodom Međunarodnog dana demokratije 15. septembra Centar za istraživanje, transparentnost i odgovornost - CRTA u okviru inicijative Otvoreni parlament, a u saradnji sa Ipsos Strategic Marketnigom, Vas poziva na predstavljanje istraživanja „Učešće građana u demokratskim procesima u Srbiji 2015.“.\nRezulati istraživanja pokazuju da, uprkos blagim naznakama pozitivnih promena, još uvek manje od trećine građana učestvuje u političkom životu Srbije, ili bar veruje u efikasnost građanskog učešća. Kao i prethodnih godina, jedini politički angažman u kome učestvuje više od polovine građana je glasanje na izborima. CRTA u saradnji sa Ipsos Strategic Marketingom već treću godinu za redom sprovodi ove straživanje.\nVukosava Crnjanski, direktorka Centra za istraživanje, transparentnost i odgovornost\nSvetlana Logar, direktorka istraživanja Ipsos Strategic Marketnig-a\nDušan Spasojević, docent na Fakultetu političkih nauka\nPrezentacija: Javno mnjenje o učešću građana u demokratskim procesima Srbije (pdf)\nIstraživanje: Učešće građana u demokratskim procesima u Srbiji 2015. godine (pdf)\nManje od trećine građana aktivno u političkom životu\n(Tanjug) Uprkos blagim naznakama pozitivnih promena, manje od trećine građana učestvuje u političkom životu Srbije ili bar veruje u efikasnost građanskog učešća, pokazalo je istraživanje Centra za istraživanje, transparentnost i odgovornost (CRTA) i Ipsos Stratedžik Marketinga.\nRezultati, predstavljeni na konferenciji za medije povodom 15. septembra, Međunarodnog dana demokratije, pokazuju da je glasanje na izborima jedini politički angažman u kojem učestvuje više od polovine građana.\nIstovremeno, kako je ukazala direktorka CRTA-e Vukosava Crnjanski, veliki broj građana Srbije (70 procenata) veruje da političari njima treba odgovaraju i da polažu račun.\nU odnosu na prošlu godinu, dodala je Crnjanski, građani su "za nijansu" zainteresovaniji za politiku što predstavlja dobru osnovu da se dodatno uključe u demokratske procese.\n"Spremniji su da učestvuju u aktuvnostima u vezi sa donošenjem odluka i rešavanjem problema i to prevashodno na lokalnom nivou. Upravo zato lokalni nivo mora prvi da otvori debatu kako da građani budu još uključeniji", rekla je Crnjanski.\nIpak, kako je istakla, zabrinjavajuće je to što je dve trećine građana i dalje nezainteresovano za politiku.\n"To je ozbiljan razlog da se zapitamo šta se to dešava u našoj zemlji. Ako je dve trećine potpuno nezainteresovano za učešće u demokratskim procesima, onda smo u velikom problemu", ocenila je Crnjanski.\nO konkretnim rezultatima istraživanja govorila je direktorka Ipsos-a Svetlana Logar, koja je objasnila da su ispitanici odgovarali na pitanja iz nekoliko oblasti, poput kako ocenjuju svoje poznavanje politike u Srbiji, koliko ih uopšte to interesuje, koliko su angažovani u demokratskim procesima, koliko, prema njihovom mišljenju, mogu da utiču na odluke vlasti...\nPrema sopstvenom priznanju, o politici 57 odsto građana ne zna ništa ili zna veoma malo, o ulozi poslanika u Skupštini Srbije taj procenat je 70 odsto, o radu nezavisnih institucija 75 odsto, dok o vladi AP Vojvodine čak 83 odsto, rekla je Logar koja je naglasila da je u odnosu na prethodnu godinu porastao broj onih koji sebe ocenjuju informisanijim.\nKao interesantan podatak Logar je ukazala da svega 24 odsto građana zna koliko traje mandat predsednika Republike, ali i da 32 odsto zna koliko ima poslanika u Skupštini Srbije.\nZa politiku u Srbiji nije zainteresovano čak 72 odsto građana, ali, kako je istakla Logar, to je pozitivno, pošto je 2014. taj procenat bio 77 odsto.\nNajveća zainteresovanost je za lokalne izbore za skupštinu opštine ili grada u kojem žive i rad lokalne samouprave, dok je najmanja za rad pokrajinske i republičke vlade i skupštine.\nMali procenat građana aktivno je angažovan u političkom životu Srbije, ali se, u odnosu na prethodne godine procenat angažovanih donekle povećao.\nU 2015. godini 12 odsto građana je pokrenulo neku inicijativu ili su učestvovali u rešavanju nekog problema u lokalnoj zajednici dok je u 2014. godini to bilo sedam odsto.\nKada je reč o politici, građani su najčešće diskutovali o tome s drugima (34 odsto) i potpisivali peticije (15 odsto), dok 53 odsto nije učinilo ništa.\nDa utiče na odluke vlasti na nacionalnom nivou želju izražava svaki peti građanin, ali kada je u pitanju uticaj na odluke vlasti na lokalnom nivou, taj procenat se blago povećao u odnosu na prethodnu godinu (sa 25 na 28 procenata).\nKao i prethodnih godina, poverenje građana da pojedinim konkretnim akcijama mogu da dovedu do promena je nešto veće od načelnog uverenja da obični ljudi mogu da menjaju stvari u državi.\nDok je 2014. skoro trećina verovala da konkretnom akcije nešto mogu da promene, 2015. tek svaki četvrti građanin ima poverenja u efikasnost angažmana.\nKomentarišući rezultate istraživanja, docent na Fakultetu političkih nauka u Beogradu Dušan Spasojević konstatovao je da postoje ohrabrujući trendovi, ali da ne možemo da budemo optimisti.\nPrema njegovim rečima, u situaciji kada se političke partije pomeraju s krajeva političkog spektra ka centru, i kada građani među njima ne vide razliku, oni politiku percipiraju kroz njihove lidere i logično je da ne mogu da znaju, primera radi, odgovor na pitanje koliko vlada ima ministara.\n"Ako gledate iz perspektive građana, naročito kada je reč o lokalnom nivou, vidite da su građani isključeni iz procesa donošenja odluka. Tu jeste reč o manjku entuzijazma i političkoj kulturi, ali istovremeno je i reč o netransparentnom procesu donošenja odluka", rekao je Spasojević.\nKako je objasnio, građani nisu u stanju da dođu do osnovnih informacija, poput planova za prostorno uređenje ili renoviranje malih ulica i trgova.\n"Običan građanin ima set sistemskih prepreka koji ga sprečava da učestvuje u procesu donošenja odluka", konstatovao je Spasojević.\nPrema njegovim rečima, ohrabrujuće je da 28 odsto građana želi da učestvuje u procesu odlučivanja na lokalnom nivou.\n"Ako povećamo broj onih koji učestvuju, mislim da možemo da živimo u mnogo boljem, demokratičnijem i uređenijem društvu", zaključio je Spasojević.


Izetbegović o „non-pejperu“: Cela Evropa je u opasnosti - NOVA portal\nSvet Autor:Klix.ba16. apr. 202119:43\nSvaki pokušaj prekrajanja granica ugrozio bi mir, a evropska iskustva s takvim pokušajima dovela su do svetskih ratova u 20. veku, naveo je lider SDA Bakir Izetbegović u pismima koje je, povodom „non pejpera“ o navodnoj promeni granica na Balkanu i raspadu BiH, poslao u Brisel. On je upozorio da je to opasnost ne samo za BiH, već i za celu EU. „Poznato vam je da su građani BiH položili ogromne žrtve 90-ih godina prošlog veka braneći celovitost i teritorijalni integritet svoje države i da ne postoje okolnosti u kojima bi pristali da se odreknu i najmanjeg dela teritorije, a pogotovo ne političkom odlukom o takozvanom mirnom razlazu“, naveo je Bakir Izetbegović, preneo je sarajevski portal Klix.\nNakon pisma člana Predsedništva BiH Šefika Džaferovića evropskom zvaničniku Šarlu Mišelu, Izetbegović se pismima obratio predsedniku Evropskog parlamenta Davidu Sasoliju i predsedniku Evropske narodne stranke (EPP) Donaldu Tusku.\nU odvojenim pismima Sasoliju i Tusku, Izetbegović kaže da su građani BiH, ali i celog regiona „uznemireni zbog niza događaja kojima se stvara percepcija da se u određenim krugovima unutar Evropske unije pokušava pokrenuti tema prekrajanja državnih granica na štetu Bosne i Hercegovine“.\nPojam „mirni razlaz“ je, prema Izetbegoviću, „samo mimikrija za secesionizam koji već dugo zagovara predsednik SNSD-a, uz podršku određenih krugova izvan BiH“.\n„Poznato vam je da su građani BiH položili ogromne žrtve 90-ih godina prošlog veka braneći celovitost i teritorijalni integritet svoje države i da ne postoje okolnosti u kojima bi pristali da se odreknu i najmanjeg dela teritorije, a pogotovo ne političkom odlukom o takozvanom mirnom razlazu“, naveo je Bakir Izetbegović, preneo je sarajevski portal Klix.\nDodao je da su evropska iskustva s pokušajima prekrajanja granica dovela do svetskih ratova u 20. veku, baš kao što su, kako navodi, raniji pokušaji etničke podele Bosne i Hercegovine „kulminirali genocidom u Srebrenici, kao i da je na osnovu toga jasno da bi svaki pokušaj prekrajanja granica ugrozio mir“, prenele su agencije.\n„Svakome ko imalo poznaje istoriju, ko razume aktuelne odnose u svetu, jasno je da pokušaj ugrožavanja teritorijalnog integriteta Bosne i Hercegovine ne bi izazvao destabilizaciju i sukob samo u našoj zemlji, nego bi se lančanom reakcijom sukobi prelivali iz jedne u drugu državu u regiji. Niz zemalja EU ne bi ostalo pošteđeno u toj novoj spirali separatizma koja bi bila pokrenuta“, naveo je lider SDA.\nDodaje da je, bez obzira na to ko je autor „non-pejpera“, kao i kome je i kada uručen taj dokument, „jasno da deo desničarskih i profašističkih stranaka u Evropi, koje su pod očiglednim malignim uticajem sila izvan Evrope, zagovara teze koje se u tom pismu navode i da je to opasnost, ne samo za BiH, nego i za celu Evropsku uniju“.\n„Secesionistički, profašistički, u pravilu islamofobni pokreti i stranke, koji zagovaraju politiku i teze iz non-pejpera, udaraju na same temelje EU. Ovo što se događa trenutno nije samo problem nas u BiH ili regiji, nego i cele Evrope, koja je utemeljena na principu nepovredivosti državnih granica“, naveo je, između ostalog, Izetbegović.\nOcenio je da je ogromna većina demokratskih snaga u EU sposobna da se, kako kaže, „izbori protiv profašističke manjine, islamofoba i secesionista, ali da svi zajedno moraju biti oprezni, i u korenu sasecati bilo kakvu pomisao o promenama državnih granica, jer je to otvaranje Pandorine kutije“.\nIzetbegović je u pismu Tusku posebno skrenuo pažnju na postojanje jasnih indicija da i pojedine stranke članice EPP-a direktno ili posredno pružaju podršku takvoj politici, pa bi, smatra, bilo neophodno da se EPP ogradi i eventualno sankcioniše svoje članice koje deluju suprotno principima i politici te stranke.\nČlan Predsedništva BiH Šefik Džaferović telefonom je razgovarao sa premijerom Slovenije Janezom Janšom koji ga je obavestio da ne postoji „non pejper“ koji bi se mogao dovesti u vezu sa Vladom Slovenije, a koji bi uključivao prekrajanje granica ili povredu teritorijalnog integriteta Bosne i Hercegovine.\nJanša, koji je, kako je saopštilo Predsedništvo BiH, inicirao telefonski razgovor, kazao je da Slovenija podržava suverenitet i teritorijalni integritet BiH, kao i njen evroatlantski put, poštujući u potpunosti Dejtonski mirovni sporazum.\nDžaferović je rekao da u startu treba onemogućiti svaku priču o etničkim i teritorijalnim podelama BiH, te dodao da je jedini put za BiH njena dalja unutrašnja reintegracija i evroatlantska integracija.\nBakir IzetbegovićBiHbrisanje graniceEvropagranicenon-pejper


Potonuo brod sa migrantima, jedno dete izgubilo život - Svet - Dnevni list Danas\nPočetna » Svet » Potonuo brod sa migrantima, jedno dete izgubilo život\nPotonuo brod sa migrantima, jedno dete izgubilo život\nGrčke vlasti su saopštile da je jedno dete nastradalo, a da je više od 20 ljudi spaseno nakon što je brod s migrantima potonuo ili se prevrnuo u blizini grčkog ostrva Kastelorizo, piše Beta, a prenosi N1.\n0Piše: Danas online 28. septembra 2017. 08.48\nIlustracija Foto: Fonet/AP arhivska slika\nNesreća se dogodila noćas, a devetogodišnja devojčica je preminula u bolnici, naveli su zvaničnici.\nGrčka obalska straža je saopštila da je najpre plovilo evropske granične agencije Fronteks preuzelo šest osoba pronađenih u moru severozapadno od Kasteloriza, a da je zatim počela potraga za ostalim osobama, prenosi N1.\nObalska straža je navela da se potraga i spasilačka operacija nastavlja, dodajući da nije poznato koju su vrstu plovila migranti koristili.\nMigranti, potonuo brodGrčka\nSpašeno sedam članova posade sa broda koji je potonuo kod obale Turske


Ubedljiv poraz Klonfera na gostovanju u Čačku | OKK Beograd\nKošarkaši OKK Beograda poraženi su danas na gostovanju u Čačku u duelu sa ekipom Borca rezultatom 83:52 (21-6, 27-24, 20-6, 15-16).\nEkipa trenera Branislava Vićentića pretrpela je večeras u Hali Borca u Čačku šesti ovosezonski poraz u okviru Košarkaške lige Srbije. Košarkaši Borca su bili izuzetno raspoloženi za igru, nošeni sjajnom podrškom domaćih navijača, a prelomne su bile prva i treća četvrtina koje su Čačani ubedljivo rešili u svoju korist.\nNajistaknutiji u pobedničkom timu bili su Strahinja Gavrilović (15 poena, 12 skokova, 2 asistencije), Ivan Gavrilović (13 poena, 5 skokova) i Nikola Kočović (11 poena, 4 asistencije), dok se kod Klonfera istakli Milenko Veljković (15 poena, 11 skokova, 4 blokade) i Đorđe Simeunović (10 poena, 4 skoka, 2 ukradene lopte).\nEkipa OKK Beograda nakon ovog trijumfa ima učinak od 13 pobeda i 6 poraza, pa se trenutno nalazi na 4.mestu tabele Košarkaške lige Srbije. Narednog vikenda “Klonferi“ će igrati meč na svom parketu, a protivnik će im biti ekipa Mladosti.\nPrevKlonfere čeka najteže gostovanje, protivnik lider šampionata Borac


Gutereš: Zabrinjavajuće ponašanje kosovske policije\nGeneralni sekretar Ujedinjenih nacija Antonio Gutereš "zabrinut" je zbog znakova pogoršanja odnosa između Beograda i Prištine, posebno nakon hapšenja direktora vladine Kancelarije za KiM Marka Đurića. "Zabrinjavajuće ponašanje kosovske policije tokom te akcije", tvrdi on.\nAntonio Gutereš(Foto Politika)\nŠef UN je, u tromesečnom izveštaju Savetu bezbednosti UN, pozvao strane da izbegavaju zapaljive izjave.\nU poslednja tri meseca na Kosovo se vratile svega tri osobe.\n"Zabrinut sam zbog znakova pogoršanja odnosa između Beograda i Prištine, posebno posle hapšenja Marka Đurića, direktora Kancelarije za Kosovo Vlade Srbije, 26. marta. Pozivam obe strane da izbegnu provokativne akcije i uzdrže se od zapaljivih izjava", navodi se u izveštaju generalnog sekretara UN Antonija Gutereša.\nAmbasadori država članica Saveta bezbednosti UN će tokom maja razmatrati ovaj izveštaj. Prethodnih nekoliko sednica najmoćnijeg tela svetske organizacije o Kosovu proteklo je, mahom, u oštroj raspravi o budućem formatu održavanja ovih sednica, pri čemu se Britanija, SAD i Francuska zalažu da se rasprave o Kosovu, sa sadašnje četiri godišnje, prorede na dve.\nŠef UN je zabrinut i zbog sporosti istrage o ubistvu jednog od lidera Srba sa severa Kosova Olivera Ivanovića, navodeći da "međusobne sumnje i osećaj nesigurnosti predstavljaju prepreku u izgradnji poverenja među zajednicama na Kosovu".\nGutereš je naveo i da su se u tri meseca, na koja se odnosi njegov novi izveštaj, na Kosovo vratile svega tri osobe iz redova nealbanaca.\nU delu izveštaja koji se odnosi na aktivnosti Euleksa, navodi se da su istražitelji Specijalnog suda za zločine koje su tokom sukoba počinili pripadnici Oslobodilačke vojske Kosova nastavili istragu o navodima vezanim za "nehuman odnos i nelegalnu trgovinu ljudskim organima".\n05.03.2021 Saobraćajna nesreća u Gračanici, povređeno dvanaestogodišnje dete (1645)\n05.03.2021 Pasjane: Protest zbog zapošljavanja u Zdravstvenom centru (764)\n05.03.2021 Zadušnice uz stroge mere (381)


Milojević: Meč sa Igokeom presudan za opstanak - SPORTSKI ŽURNAL\nMeč između košarkaša Mege i Igokee igra se u nedelju od 12 sati u hali "Ranko Žeravica", a ulaz će biti slobodan\nTrener košarkaša Mega Bemaksa Dejan Milojević izjavio je da je meč 20. kola ABA lige protiv Igokee presudan za opstanak u regionalnom takmičenju.\n- U nedelju imamo priliku da napravimo možda i presudan korak u borbi za opstanak u ABA ligi. Protivnik je veoma kvalitetna i iskusna ekipa Igokee koju sa klupe odlično vodi Dragan Bajić. Posle slabih rezultata u prvom delu lige, drugi su odigrali odlično i uspeli da pobegnu sa začelja tabele. Iako nisu u rezultatskom pritisku kao mi, sigurno je da će želeti već u nedelju da i matematički obezbede opstanak u ABA ligi - rekao je Milojević za klupski sajt.\nMilojević je istakao da je njegov tim nedeljni susret sa Igokeom dočekuje sa promenama.\n- Stanić je otišao na pozajmicu u Oldenburg, dok će Ivan Paunić sa svojim kvalitetom i iskustvom sigurno izuzetno značiti ekipi u preostalim mečevima u regionalnom takmičenju. Videćemo kako su FIBA prozori uticali na neke on naših nosilaca igre, ali je sigurno da nam neće nedostajati želje i energije na parketu. Igrači i ekipa su rasli iz meča u meč i ne vidim zašto se tako ne bi nastavilo i u nedelju. Verujem da ćemo posle nekih nesrećnih poraza ove sezone, konačno zaslužiti i tu sportsku sreću i doći do pobede koja bi na kraju mogla da nam donese opstanak u ABA ligi - zaključio je Milojević.\nMega trenutno ima skor 5-14, Igokea je na dve pobede više, a kapiten Mege Edin Atić smatra da njegov tim trijumfom može da uradi mnogo.\n- Čeka nas veoma teška utakmica, protiv kvalitetne i nezgodne Igokee. Ovo nam je utakmica sezone, gde pobedom možemo uraditi mnogo, dodatno pobeći Zadru i čak izbeći to 11. mesto koje vodi u baraž. Potrebno je pre sve da nametnemo naš ritam igre uz agresivnu odbranu i dobru energiju na parketu. Verujem u našu ekipu i sigurno ćemo dati sve od sebe da dođemo do željenog rezultata, a to je pobeda - izjavio je Atić.\nMeč između košarkaša Mege i Igokee igra se u nedelju od 12 sati u hali "Ranko Žeravica", a ulaz će biti slobodan.


Rodoljub Šabić ocenio je da organizator obeležavanja dana BIA duguje objašnjenje novinarima kojima nije omogućen ulazak na taj događaj kao i javnosti, i da treba pozdraviti reagovanje predsednika Vučića na taj događaj. Povodom posete policije njegovom stanu, on je rekao da je "ružno i štetno" da se tako revnosno proverava "izmišljena prijava".\nPovodom iznenadne policijske provere navodne divlje gradnje u njegovom stanu, poverenik Rodoljub Šabić rekao je u Danu uživo da je „besmislica“ da se tako revnosno proverava poverenik zbog „izmišljene prijave“ i upitao da li se tako radi i po pitanju drugih prijava.\n„To se dešava u Savamali gde je divljački srušen ceo kvart, u Srbiji gde imate dva miliona divlje sagrađenih objekata, a neko promptno reaguje na lažnu, izmišljenu prijavu za poverenika. Zapitao sam da li tako revnosno reaguju i na druge prijave i sutradan kreće kampanja u kojoj učestvuju najelitniji botovi da je Šabić to izmislio“, kaže.\nŠabić kaže da je nebitno da li su se na njegovim vratima pojavila prava ili komunalna policija, već to da je neko poslao na moja vrata patrolu iz potpuno izmišljenog razloga, da se pokaže ružna slika o Šabićima. „To je ružno i štetno“, dodaje.\n„Konstantno vas drže u situaciji da će se reći ‘on laže’, ili moja supruga laže, moj vozač laže… Taj kontekst je zastrašujuć, to je sistematsko potkopavanje institucija. Ja to mogu da dokažem naravno, ali na tome ne instistiram, jer javni posao u Srbiji podrazumeva takav odnos, nažalost“, kaže.\n„Ni ja nisam dobio poziv, a ranije sam ga uvek dobijao. Rekao bih da je ovaj put selekcija vršena po nekakvim neobičnim kriterijumima, da li po ličnim ili partijskim, ali to je moguće na privatnim žurkama, u kontekstu državnih skupova to je apsolutno nepoželjno“, kaže.\nBIA Rodoljub Šabić\n← NUNS: Bujošević da javno obrazloži zašto je smenjen Mihajlović\nPočelo izvođenje pisanih dokaza: Detaljno opisana brutalna likvidacija Slavka Ćuruvije →


Sportske.net - Zvuči kao šala, PSŽ, nerealne prodaje ili zabrana kupovine u narednih godinu dana?\nMa koliko da su u nevolji, sigurni smo da će im biti oprošteno...\nSvakako da će mnogi posumnjati, tim pre što "naftni klubovi" uvek nađu način da zaobiđu pravila FFP, ali Pari Sen Žermen mora da prodaje. Naime, u minusu su 200 miliona, pa navodno, kako bi izbegli sankcije moraju da se oslobode pet ili šest igrača ove zime i smanje budžet za plate.\nSamo to je gotovo nemoguća misija za Leonarda, treba uštedeti 100 miliona na prodajama i platama, nije jasno kako, jer igrači odbijaju da odu. Kurzava kome ističe ugovor na leto je već obavestio klub da mu ne pada na pamet da provede proleće negde na pozajmici, ako mu se ne garantuje plata. Njemu je ugovor produžen gotovo bez razloga i sada PSŽ plaća ceh Leonardove procene. Lacio i još nekoliko klubova, par manjih iz PL, žele Francuza, ali 4.5 miliona po sezoni, odnosno polovina za šest meseci je malo kome prihvatljiva.\nŠto se tiče trećeg golmana Serhija Rika, Španac takođe hoće na pozajmicu, ali da mu se garantuje tri miliona evra. Dialo na koga Poketino ne računa ima pet miliona, Gaje 6.5, Draksler 7. Uspeli su da pošalju Rafinju u Sosijedad, ali plaćaju deo njegovog ugovora od pet miliona evra.\nIkardija hoće Juve, pozajmica sa eventualnim otkupom, iako Poketino nije srećan zbog toga, Leonardo pokušava da se oslobodi ugovora od oko 10 miliona evra godišnje. Maurito nema ništa protiv, ali ugovor neće smanjiti.\nKada na to dodate da Navas ima oko 12 miliona, Vajnaldum 10, Paredes 8 (sve su ovo neto iznosi), to je kamen oko vrata, i ako bi neko želeo da uzme ove igrače, ne bi mogao da im plati ni blizu onoga što zarađuju.\nKlub je pokušavao da se posluži pravilnikom FIFA, nađe način da raskine ugovore, ali to je nemoguće da ne isplati igrače. I ako to urade, mogli bi da dobiju zabranu poslovanja u dva prelazna roka. Drugim rečima, ne bi mogli na leto da nađu zamenu za Mbapea koji odlazi u Real.\nNeugodna situacija, svojevremeno je takve probleme imao i Siti, samo, postoji uvek sumnja u ovakav rasplet jer ima mnogo rupa u zakonima, a i odbijanjem da stane uz velike klubove u Superligi, PSŽ je dobio status miljenika UEFA.


Zašto se odlažu hitne mere za pomoć privredi Srbije? | Talas.rs\nEkonomske mere treba da pomognu preduzećima da prebrode najkritičniji period, ali se sa njima već kasni\nSrbija je ozbiljno pogođena pandemijom korona virusa, usled čega su uvedene brojne mere koje imaju više ili manje smisla u cilju obuzdavanja njenog širenja. U međuvremenu, veliki broj privrednih aktivnosti jednostavno je stao: najviše pogođene grane su turizam i ugostiteljstvo, kao i sektor ličnih usluga, koji su se susreli sa gotovo potpunim prestankom prometa. Ali i neki delovi prerađivačke industrije imaju problema zbog pokidanih lanaca snabdevanja pošto sada teže dolaze do potrebnih sirovina i poluproizvoda.\nDok državni činovnici za sada obraćaju pažnju na medicinski deo problema, pogled na ekonomski aspekt veoma kasni. Policijski čas uveden je 18. marta, što je u trenutku pisanja ovog teksta pre gotovo dve nedelje. Od ekonomskih mera koje bi trebalo da pomognu privredi da preživi ovakvo stanje gotovo ništa nije urađeno, izuzimajući moratorijum na otplatu kredita tokom 3 meseca (mera Narodne banke) i na otplatu poreskih dugovanja (Poreska uprava).\nU drugim zemljama se ozbiljno razmatra uticaj epidemije korona virusa na privredu. Velike zemlje, kao što su SAD, Nemačka, Italija i Velika Brtitanija, već su usvojile programe pomoći privredi. Kako vreme protiče, sve više deluje da će ovaj ekonomski šok izazvan pandemijom i merama za njeno prevazilaženje biti mnogo dublji nego što je prvobitno bilo očekivano i čemu smo se nadali. Procene pada ekonomskih aktivnosti u ovoj godini kreću se oko 5% za Nemačku, i idu i čak i do dvocifrenih brojki za Italiju (pad ekonomskih aktivnosti od čak 11%).\nKoliko je ovo veliki udarac, lako vidimo kada te procene uporedimo sa padom ekonomskih aktivnosti usled finansijske krize 2009. godine.\nEkonomski rast u Nemačkoj i Italiji. Izvor: MMF, WEO i Reuters\nU slučaju Nemačke, trenutna očekivanja su da će pandemija korona virusa imati sličan uticaj na ekonomska kretanja kao i kriza 2009, dok je u slučaju Italije procena da će ovaj uticaj biti skoro dvostruko jači. Srbija nikako nije izolovano ostrvo, tako da nije pitanje da li će i naša privreda sigurno biti pogođena, već koliko.\nKakve ekonomske mere su potrebne?\nEkonomske mere treba da pomognu preduzećima da prebrode najkritičniji period, pre svega udarac nelikvidnosti koji nastaje usled pada prometa i poslovnih prihoda, dok fiksni troškovi ostaju veliki (plate zaposlenih, te porezi i doprinosi na njih, zakup prostora, troškovi upotrebe kapitala i slično). Bez ove pomoći, očekuju nas prvo velika otpuštanja zaposlenih, pa potom i zatvaranje preduzeća.\nMere, međutim, treba da budu usmerene pre svega na sektor mikro, malih i srednjih preduzeća koja će se najteže nositi sa ovim problemima budući da imaju najveće prepreke u pristupu finansiranju i zato što troškovi rada čine veći udeo u ukupnim troškovima, kao i na grane koje su posebno pogođene. Široke mere koje imaju primenu na celokupnu privredu imaće značajno više troškove, a pomoći će i onima kojima to nije neophodno. Krizom nisu istovetno pogođeni Telekom Srbija, NCR ili programeri koji rade za izvoz koliko i neki hotel, restoran ili frizerski salon.\nOno što možemo da očekujemo, a čemu treba da se usprotivimo, jeste pomaganje velikih kompanija kojima pomoć nije potrebna ili koje već imaju loš model poslovanja pa će sada iskoristiti ovu krizu da se šlepuju uz druge. Primer ovakvog poslovanja je Air Serbia koja već godinama radi sa gubitkom koji se pokriva subvencijama iz budžeta, pa deluje da je preduzeće profitabilno. Jasno je da će ova kompanija, kao i druge koje se bave aviosaobraćajem, imati velike gubitke usled ove krize, ali je upitno da li treba pomagati kompaniji koja ni u dobrim godinama ne može da posluje bez pomoći države.\nOvoliko kašnjenje ekonomskih mera nije dobro. Dok je Nemačka objavila svoje ekonomske mere još pre nedelju dana (23. marta), mere u Srbiji su pompezno najavljivane za nedelju (29. mart) da bi potom bile odložene za utorak. Ovo svakako nije bio dobar potez – u trenutku velike neizvesnosti, političari pre svega treba da povrate poverenje u stabilnost i predvidljivost poslovanja.\nTo ne mora da znači da mere treba uvesti odmah i bez promišljanja, već da se obznanjen rok ekonomskih mera mora ispoštovati – ako se najavljuju za nedelju, tada ih i treba objaviti, ne kasnije. Poseban problem predstavlja to što je u svom medijskom nastupu na TV Prva predsednik Srbije objašnjavao ekonomske mere koje će tek biti predstavljene javnosti dva dana kasnije, umesto da se one prvo usvoje, a da se potom predstavljaju.\nKakva poruka se šalje, a kakva je potrebna?\nPored samog obuhvata i karaktera ekonomskih mera, bitno je i to kako se one predstavljaju javnosti, pre svega poslovnim ljudima – od vlasnika i menadžera velikih kompanija, do malih preduzetnika i trafike na ćošku. Oni moraju da se pouzdaju da će država obećane mere zaista i spovoditi, kao i to da će se one prema svima primenjivati, da bi na osnovu toga mogli ove mere da uključe u svoje poslovne kalkulacije.\nNažalost, mi smo na ovome pali i pre samog polaganja ispita: obznana mera se zvanično odlaže (iako već kasnimo za drugim zemljama), a onda se potom ipak seciraju pred medijskim auditorijumom za koji one nisu ni namenjene.\nTAGS: ekonomske mere korona virus privreda Srbija


Gramer otpušta 90 radnika, preuzeće ih Magna › Made-in-Germany.rs\nNemačka kompanija Gramer najavljuje da će iz fabrike u Aleksincu po osnovu tehnološkog viška u septembru otpustiti 86 šivača i četiri kontrolora, a kao razlog navode poremećaje na tržištu i smanjenje narudžbina kooperanata kojima isporučuju delove za automobilska sedišta.\nGramer, koji se bavi šivenjem auto-sedišta, posluje u Aleksincu već više od 10 godina i ukupno zapošljava oko 1,5 hiljada radnika, a pre nekoliko godina je koristio državne subvencije pri proširivanju proizvodnje u toj fabrici, prenose agencije.\nPredsednik Opštine Aleksinac Dalibor Radičević kaže da je bio obavešten da se u Grameru 37 radnica dobrovoljno prijavilo za odlazak iz firme, kao i da će poslodavci izabrati još 53 radnika koje će otpustiti.\n– Gramer uverava da neće biti novih otpuštanja do kraja godine, a moguće da će povećati broj zaposlenih početkom 2022. Kažu da ne nameravaju da odu iz Aleksinca, kao i da su nedavno doneli novu tehnogiju i da sada obučavaju radnike – rekao je Radičević i podsetio da je Gramer 2014. otpustio 200, a u istoj godini zaposlio više od 300 radnika, s obzirom na to da broj radnika varira u zavisnosti od potražnje za njihovim proizvodima.\nProšle godine u Aleksincu je otvoren pogon kanadske kompanije Magna uz najavu zapošljavanja i do 1.000 radnika. Ova kompanija sada u tom gradu pravi novu fabriku čije se zvanično otvaranje očekuje krajem septembra ili početkom oktobra. Kako je reč o radnicima istog profila, nezvanično se saznaje da bi neki od radnika Gramera mogli da pređu u Magnu.\n– Magna i Gramer imaju isti proizvodni program, proizvodnje delova sedišta za automobile. Radnici iz Gramera bi pri zapošljavanju mogli imati prednost, jer ne moraju da prolaze obuku za rad pošto su već stekli iskustvo u poslovima koji se u Magni traže. Nezvanično, Magna je već stupila u kontakt sa Gramarom oko zapošljavanja ovih ljudi. Klasično preuzimanje radnika kompanije u ovom slučaju nisu mogle da sprovedu, ali u Magni je otvoren konkurs za prijem novih radnika – rekao je Radičević.\nOn je podsetio da je kompanija Magna dala Razvojnoj agenciji Srbije garancije da će u tri godine zaposliti 700 radnika, broj koji je već sada prebačen, budući da iz kompanije najavljuju da će do kraja ove godine stići do cifre od ukupno 900 zaposlenih.\nOd MiG na 19/08/2021 / AKTUELNO / Ostavite komentar


nije više Film na dan: Florence Foster Jenkins\nMeryl Streep. Najbolja još uvek aktivna glumica, možda i najbolja glumica ikada. Obožavana od strane publike i kritike, ovenčana sa tri Oscara (od rekordnih 19 nominacija). Snažna žena koji svoj privatni život drži daleko od glamura, ali koja može uskočiti u bilo koju ulogu. U poslednje vreme izgleda kao da je ostala bez izazova, pa je rešila da ga izmisli igrajući u mjuziklima. Pop u Mamma Mia (2008), dečije pesmice u Into the Woods (2014), rock u Ricki and the Flash (2015) i sada opera, i to kakva, u biopicu o Florence Foster Jenkins, najpoznatijoj groznoj pevačici na svetu čiji su masakri poznatih arija čak poslužili Waltu Disneyu kao inspiracija za lik one krešteće kokoške.\nOznake: drama, florence foster jenkins, klasična muzika, komedija, melodrama, meryl streep, new york, opera, po istinitom događaju, stephen frears, velika britanija


Analiza jedne fotografije: Gdje su danas mangupi iz DNS-a | Banjaluka.net\nDok Nenad Nešić, lider DNS-a napuštanje vladajuće koalicije i razlaz sa doskorašnjim političkim partnerima, proslavljeno uz muziku i alkohol u jednom prijedorskom ugostiteljskom objektu, smatra prekretnicom u daljem razvoju ove partije i početak opozicionog djelovanja, mnogi njeni istaknuti članovi lično nezadovoljstvo iskazali su kroz napuštanje stranke.\nIpak, tragovi nekadašnjih intenzivnijih druženja i posvećenosti vrhu stranke, na čelu sa Nešićem ostali su ovjekovječeni brojnim fotografijama, koje se nasuprot nekadašnjoj promociji snage i zajedništva DNS-a, danas koriste u svrhu pokretanja „dobrih šala“ na društvenim mrežama.\nZajedno samo na Tviteru\nJedna od fotografija iz predizbornog rerioda 2018. godine nekada istaknutih članova DNS-a aktuelizirana je posljednjih dana na društvenoj mreži Tviter, a ono što je posebno zanimljivo i što je privuklo pažnju javnosti jeste politička opcija koju sada zagovaraju njeni akteri.\nMilorad Dodik, lider SNSD-a je tada u kampanji javno prozvao pojedine članove DNS-a “magupima koji mimo koalicionog sporazuma rade za SDS”.\nNa fotografiji se mogu vidjeti Nenad Nešić, lider DNS i njen sadašnji član i poslanik u Narodnoj skupštini Republike Srpske Aleksandar Glvaš dok u prijatnoj atmosferi razgovaraju sa, sada već bivšim članovima ove stranke.\nMeđu najinteresantnijim licima svakako je Darko Banjac, koji je nakon slavlja sa prijateljem Nešićem, upriličenog nakon napuštanja koalicije, ipak odlučio da se „skrasi“ i svoju političku karijeru, nakon SDS-a i DNS-a nastavi u novoosnovanoj Narodnoj partiji Srpske.\nSličan put izabrao je nekadašnji predsjednik Gradskog odbora DNS-a Borivoj Obradović, koji je nakon osvojenog odborničkog mandata na lokalnim izborima odlučio da napusti ovu partiju i nastavi da djeluje kao nezavisni odbornik.\nMalo pronicljiviji, predvidjevši mogući epilog dešavanja koji su prethodili napuštanju koalicije sa SNSD-om to su učinili i mnogo ranije. Tako je Milan Radović, stranku napustio zajedno sa nekadašnim predsjednikom Markom Pavićem, čim je Nenad Nešić preuzeo kormilo.\nNakon skoro godinu dana političke ilegale, krajem godine priključio se SDS-u i tom prilikom predstavljen kao zamjenik predsjednika.\nVedrana Jarića nema u politici\nNa fotografiji se može vidjeti i Vedran Jarić, vlasnik i direktor kompanije „Planet soft“, koji se nakon neslaganja sa Nešićem napustio DNS i političku scenu.\nU par navrata se medijski pojavio nezadovoljan oko realizacije javnih nabavki ušavši otvoreno u sukob sa kompanijom “Prointer”. Nedugo zatim je potpuno ”nestao” iz medija.


Republikanci za oštrije odnose sa Rusijom - Sputnjik Srbija\nRepublikanci za oštrije odnose sa Rusijom\n19:43 07.08.2015 (osveženo 10:38 21.02.2016) Preuzmite kraći link\nAntiruska retorika republikanskih kandidata za predstojeće predsedničke izbore u SAD je destruktivna, uprkos tome što je veoma popularna kod birača.\nU niskom startu trke za predsednika SAD, u taboru republikanaca je čak 10 kandidata, a sve oči su uprte u Donalda Trampa, kontraverznog milijardera, poznatog po svojoj oštroj retorici. Koliko ih god razlikovala tačka gledišta unutrašnjih pitanja, jedno imaju zajedničko, a to je da stav po pitanju Rusije mora biti mnogo žešći nego što to zauzima Obamina administracija.\nDonald Tramp nazvao svog konkurenta idiotom\nDonald Tramp, uprkos naporima konzervativaca da ga označe kao rasistu zbog izjava poput one kada je Meksikance nazivao silovateljima i ubicama, ipak drastično odmiče u predizbornoj trci ispred drugih kandidata. Ni on se nije ustručavao da govori o dodatnom zatezanju odnosa sa Rusijom, a tome svedoče i izjave uoči referenduma u Grčkoj kada je huškao predsednika Obamu da utiče na Nemačku da se aktivnije uključi u rešavanje grčke krize kako Putin ne bi „umešao svoje prste i rešio stvar“.\nOd onih koji još uvek mogu da pariraju Trampu su svakako Džeb Buš, Marko Rubio ali i Skot Voker. Tome je svedočila i prva televizijska debata na kojoj su učestvovali svi republikanski kandidati. Oni su u emisiji na kanalu „Foks“ iznosili svoje političke stavove, a reči je bio i o odnosima sa Rusijom, i to u daleko oštrijem maniru nego što to radi trenutna američka administracija.\nPrema senatoru Teksasa Tedu Kruzu, Rusija predstavlja direktnog neprijatelja Amerike, dok politiku Obame naziva katastrofalnom. „Oterali smo naše saveznike, a naši neprijatelji su postali mnogo jači — radikalni islam je u usponu, Iran se nalazi pred dobijanjem nuklearnog naoružanja, a Kina i Rusija protiv nas vode hibridni rat“, istakao je Kruz.\nSkot Voker, sa druge strane, ima još radikalniji stav po pitanju Rusije, smatrajući je pretnjom za ceo svet, a kao rešenje predlaže razmeštanje NATO vojske duž cele njene granice kao i dodatno naoružavanje Ukrajine. Takav stav dele još nekoliko kandidata, uključujući Bena Karsona.\nPolitički analitičar Jevgenija Vojko smatra da je takva vrsta retorike na račun Rusije karakteristična za republikance, ali ih je teško nazvati „konstruktivnim“, a kamoli „pohvalnim“.\n„Ovakve izjave su popularne kod birača, ali to ne znači da učesnici debate stvarno smatraju da je ruski faktor toliko značajan. Debata je televizijski šou, a Rusiju treba spomenuti kako bi se pridobilo biračko telo“, objašnjava Vojko za Sputnjik.\nPored toga, kaže ona, priča o isporukama oružja Ukrajini je pokušaj „podbadanja“ demokrata zbog njihove pasivnosti.\n„To je izjava za unutrašnju upotrebu, ne verujem da bi republikanski predsednik zaista isporučio oružje Ukrajini“, zaključuje Vojko.\nU televizijskoj debati učestvovalo je 10 kandidata Republičke partije, koji imaju najveću podršku birača, a to su milijarder Donald Tramp, sin i brat bivših predsednika Džeb Buš, guverner Viskonsina Skot Voker, guverner Arkanzasa Majk Hakabi, senatori Ted Kruz, Mark Rubi i Rend Pol, neurohirurg Ben Karson, gradonačelnik Nju Džersija Kris Kristi i guverner Ohaja Džon Kejsik\nRepublikanci, kandidati, predsednički izbori, Donald Tramp, Džeb Buš, SAD, Rusija


Kako javlja Rojters, samo dan posle trijumfa Keljmendijeve u finalu, IFJ je saopštio da su u junu, u Francuskoj, ona i njen trener odbili da se povinuju zahtevu doping kontrolora o davanju uzorka za nenajavljeno testiranje.\n"Naš tim je bio na pripremama u Francuskoj kada se pojavila jedna osoba i zatražila da uradi doping kontrolu. Ali, ta osoba nije imala nikakvo odobrenje Svetske antidoping agencije, niti bilo koga drugog. I, to je kraj priče", rekao je za "Gardijan" Agron Kuka, predsednik Saveza za koji nastupa Majlinda Keljmendi.\nIJF je saopštio da, iako je Keljmendijeva ranije tokom godine bila testirana, pred Igre je to odbila da učini kada je stigla kontrola Antidoping agencije Francuske. U saopštenju se dodaje da će, ako se istragom potvrde sumnje, "biti izrečena suspenzija, ali će se ona odnositi samo na francusku teritoriju".\nKeljmendijevoj je olimpijsko zlato u Riju uručio lično predsednik Međunarodnog olimpijskog komiteta, Tomas Bah.


Kusturica i Noročnickaja otvaraju Sajam knjiga\nJubilarni 60. Medjunarodni beogradski sajam knjiga koji će trajati od 25. oktobra do 1. novembra, otvoriće reditelj Emir Kusturica, a u ime zemlje ovogodišnjeg prijatelja sajma Rusije, Natalija Noročnickaja, direktorka moskovske Fondacije za istorijsku perspektivu i priredjivač serije knjiga o istorijskim vezama Srbije i Rusije.\nTokom te kulturne manifestacije, koja Srbiju stavlja na kulturnu mapu Evrope, pod sloganom “Šta bi bilo da nije bilo” publici će biti na raspolaganju ponuda 483 izlagača, brojni sadržaji i tribine medju kojima i ona o stanju srpskog jezika u medijima.\nGradski sekretar za kulturu Vladimir Vukosavljević rekao je da je Beogradski sajam knjiga zadržao osnovni izlagački koncept – predstavljanje savremene svetske i domaće izdavačke produkcije, pisaca, pokretanje aktuelnih književnih i društvenih pitanja.\nVukosavljević je podsetio da je povodom jubileja šest decenija Sajma objavljena i trojezična (srpsko-englesko-ruska) monografija.\nPredsednik Odbora sajma knjiga Zoran Avramović rekao je da organizatori i grad sajam vide kao način da se očuva tradicija knjige.\nGosti Beograda biće ruski pisci: Pavel Basinski, Sergej Beljakov, Boris Jevsejev, Eduard Verkin, Viktor Jerofejev, Sergej Lukjanjenko…\nNa štandu Rusije, medju 1.500 knjiga ruskih izlgača biće predstavljeno i delo “Stara Srbija – drama jedne civilizacije” iz pera ambasadora Srbije u Moskvi Slavenka Trzića, rekla je Irina Gnedkova.\nPrema njenim rečima, biće održane brojne manifestacije, 20 prezentacija knjiga i 17 sastanaka sa autorima.\nDirektorka Ruskog Doma u Beogradu Nadežda Kušenkova, rekla je da se značaj knjige u Rusiji može videti u činjenici da samo biblioteka tog doma ima više od 80.000 knjiga.\nUrednik programa sajma knjiga Dragan Hamović rekao je da će tokom sajamskih dana biti obeleženi i veliki jubileji poput 80. godina od rođenja Danila Kiša, sto godina od rođenja Branka Ćopića, godišnjice rodjenja Milana Kašanina i Branislava Petronijevića, kao i 1.200-godišnjica Metodija Solunskog, slovenskog prosvetitelja.\nPrema njegovim rečima, nisu zaboravljeni ni najmlađi za koje će biti organizovana serija dečjih programa, a na dečji dan, biće održana i tribina o najnovijim činjnicama koje pomeraju saznanja o nosiocima srpske pismenosti.\nOrganizatori su najavili da će naredna zemlja prijatelj Sajma knjiga biti Iran.\nCene ulaznica za 60. Međunarodni beogradski sajam knjiga ostale su nepromenjene šest godina: pojedinačna ulaznica je 250 dinara, za grupne posete je 150 dinara, dok je porodična 600 dinara.


U Evropu preko Beograda\nKosovski Srbi pale zastavu EU protiv nezavisnosti Kosova, Mitrovica, 25. februar 2008\nPolitički predstavnici Srba sa Kosova ocenjuju da ulazak u EU nema alternative, jer je to način da se utiče na promenu statusa Kosova. Srpski lideri kažu da, posle nezavisnosti Kosova, evropska integracija kosovskih Srba treba da ide preko Beograda a ne Prištine.\nPotpisivanje Sporazuma o stabilizaciji i pridruživanju u Srbiji se gleda kroz prizmu statusa Kosova, odnosno kao izbor Evrope ili suvereniteta zemlje. I dok jedni kažu da se pre potpisivanja Sporazuma, Evropska unija mora izjasniti po pitanju nezavisnosti Kosova, drugi ističu da Srbija mora potpisati sporazum da bi na taj način kako se smatra odbranila Kosovo.\nPredsednik Srpskog nacionalnog veća centralnog Kosova Dragan Velić smatra da je Srbiji mesto u EU ali da se stranačke podele moraju ukloniti.\n“Pošto posle 17. februara imamo jednu novu realnost, taj proces će zavisiti i od procesa očuvanja Kosova u okviru Srbije, taj različiti pristup u ovom trenutku je samo dilema jedne ili druge opcije u Beogradu, bar po onom što zvanično stranke koje pretenduju da uđu u parlament iskazuju a to je da je jedna opcija za ulazak u EU a onda borba za Kosovo, a druga opcija ima kao prethodni uslov celovitost pa onda ulazak.”\nLider Srba sa Kosova Oliver Ivanović kaže da je neophodno zalagati se za ulazak u EU prvenstveno zbog statusa Kosova, jer kako veruje u EU se još jednom može razmotriti to pitanje.\n“U EU između ostalog i zbog statusa Kosova, jer ako Srbija uđe u EU brzo a ona to može, onda će se još jedanput otvoriti pitanje Kosova. Znači prema EU se mora žuriti između ostalog i zbog toga kako bi se povećale šanse da Kosovo ostane u sastavu Srbije makar u nekom dogovorenom smislu.”\nA kada su u pitanju evropske integracije, mnogi postavljaju pitanje gde su kosovski Srbi u tom procesu. Odgovarajući na to političari kažu da je posle nezavisnosti srpska zajednica na Kosovu i u procesu evropskih integracija okrenuta Beogradu.\nPrema oceni Velića nije potrebno da se srpska zajednica na Kosovu posebno zalaže za proceš evropskih integracija, već da to ostavi državnoj politici Beograda.\n“Srpska zajednica i zajednice posebno bez obzira o kakvoj zajednici se radi, ne može biti izolovana i ne može taj put iti odvojen. Ulazak u EU je proces učlanjivanja država a ne nacionalnih zajednica u određenim državama, tako da li se radi o srpskoj zajednici ili bilo kojoj zajednici na Kosovu put integracije je preko države.”\nIvanović ističe da su kosovski Srbi okrenuti Beogradu i da će nastojati da preko poliitčkih partija i institucija Srbije budu deo Evrope.\n“Nesumnjivo je da posle 17. februara kosovski Srbi više nemaju alternative tako da će verovatno 99,9 posto svih Srba svoj pogled uprti prema Beogradu, evropska integracija pored ostalog zbog boljeg standarda, boljeg života, zbog političkog mira i stabilnosti i zbog mira uopšte ali i zbog očuvanja Kosova.”\nAli, koliko kosovski Srbi mogu da učestvuju kao političari i stručnjaci u evropskim integracijama? Ivanović kaže da je takav razvoj kosovskih Srba bio opterećen političkim dešvanjima.\n“Mislim da se politička elita nije izgradila u mnogo povoljnijem vremenu u godinama za nama, tako da je teško očekivati da će u ovakvoj situaciji glas različitosti izaći na površinu. Prosto tema opterečena statusom je utolikoj meri limitirajući faktor da će se bilo ko teško usuditi da ne bude jednoglasan sa svim ostalim glasovima na Kosovu, i u takvoj atmosferi se ne stvara individualizam.”